text: Opazovalcem ostaja samo preštevanje žrtev Nasilje v Siriji ne jenja, v zadnjem pokolu umrlo 32 otrok New York, Damask - Petkov pokol civilistov v sirskem mestu Houla je naletel na ostre besedne obsodbe Združenih narodov in številnih držav, razen novih pozivov h koncu morilske vladavine Baširja Al Asada pa odločnejšega ukrepanja ni bilo. Britanski zunanji minister William Hague je zahteval nujno srečanje varnostnega sveta, med obiskom v Moskvi, ki ga začenja danes, pa bo Rusijo poskušal prepričati, da svojo arabsko zaveznico pomaga spraviti k pameti. Opazovalci ZN so v soboto potrdili, da je bilo v omenjenem mestu v petek ubitih najmanj 92 ljudi, med njimi 32 otrok, mlajših od deset let. Od začetka njihove misije je to daleč najhujši zločin, zanj pa naj bi bile po pričevanju humanitarnih aktivistov v pokrajini Homs odgovorne sirske varnostne sile, ki so se nad mesto spravile z baražnim tankovskim ognjem. Svet so prek Youtuba obkrožile grozljive slike s krvjo oblitih otrok, med njimi tudi trupel z raztreščenimi lobanjami v eksplozijah granat. Da je šlo za tankovski napad, so potrdili tudi mednarodni opazovalci, ki pa niso hoteli precizirati, kdo je odgovoren za pokol. General Robert Mood je ostal zgolj pri izjavi, da "bo moral tisti, ki je sprožil to nezaslišano nasilje, odgovarjati". Sirska vlada: Krivi so teroristi Sirska državna televizija je prav tako objavila posnetke nekaterih žrtev, ki so se pojavili na spletu, pri tem pa zatrjevala, da so pokol storile teroristične bande. Sirsko zunanje ministrstvo je šlo še dlje ter potem, ko je potrdilo popoldanski spopad varnostnih sil z nekaterimi izmed teroristov, navedlo, da so stotnije slednjih zvečer napadle Houlo, oborožene s težko oborožitvijo, vključno z protitankovskimi izstrelki in granatami. Dodaja še, da je vlada v mesto poslala posebno skupino, ki bo preiskala okoliščine pokola. Ta je sledil petkovi izjavi generalnega sekretarja ZN Ban Ki Moona, da so nekateri bombni napadi v Siriji morda delo organiziranih terorističnih skupin. Takrat je tudi pozval vse države, naj z orožjem ne podpirajo nobene strani. Ban je tudi opozoril na prelivanje sirskega konflikta v Libanon, kjer so napetosti med tamkajšnjimi podporniki Asadovega režima in njegovimi nasprotniki vse opaznejše. Zločin v Houli je posebej obsodila ameriška državna sekretarka Hillary Clinton, pri tem pa poudarila sodelovanje Washingtona z mednarodno skupnostjo pri stopnjevanju pritiska na režim sirskega predsednika Bašarja Al Asada in zahtevala konec njegove vladavine pobijanja in strahovlade. Čeprav je 12. aprila začela veljati prekinitev ognja, v Siriji nasilje tudi danes ne pojenja. V sirski prestolnici Damask je odjeknilo več eksplozij, ki so zahtevale več žrtev, poroča nemška tiskovna agencija DPA. Znova poročajo tudi o spopadih iz pokrajine Hama. Zaradi nadaljevanja spopadov med sirskimi vladnimi in uporniškimi silami v bližini sirsko-iraške meje pa so se v Bagdadu medtem odločili, da za varnostne sile v bližini meje odredijo stanje pripravljenosti.


source: fineweb

text: Ta vikend je Hans Peter Steinacher, ki je del ekipe Red Bull v seriji Extreme Sailing, padel s krova. Ekipa Red Bull je vodila v sedmem delu serije v Nici, ko se je Steinacher zapletel v vrv. Z ujetim gležnjem je izgubil ravnotežje, se zaletel v krmilo in si poškodoval glavo. Nato ga je vleklo vzdolž čolna, preden je ekipi uspelo zaustaviti plovilo. Steinacherja so takoj odpeljali v bolnišnico, kjer je na srečo prejel le nekaj šivov. Roman Hagara, kapitan ekipe, v video posnetku pojasnjuje, kaj se je zgodilo ... Ekipa Red Bull je trenutno na petem mestu v skupnem seštevku. Trenutno vodi francoska ekipa Groupe Edmond de Rothschild, ki si zaradi podpore domače publike obeta zmago. Hočeš več?


text: Na POP NON STOP in VOYO tudi Pisma sv. Nikolaju Prihajajo božični filmi in risanke! Ob koncu leta si vsi zaslužimo lepe zgodbe. Izberi svojo na VOYO, kjer smo poskrbeli za pester izbor božičnih risank in filmov. Med njimi so Božična zgodba, Črni božič in Spopad žarnic pa tudi Žabec in prijatelji ter Filip. Zagotovo se sami pri sebi nejeverno nasmehnete, ko že novembra vidite police v trgovini okrašene z adventnimi venčki, rdečimi pentljami, umetnimi snežinkami, plišastimi jeleni v naravni velikosti in vso drugo praznično šaro. Potem je tu še prva praznična pesem, ko si mislite: ''No, pa smo tam.'' Pri tekanju po trgovinah, dolgih spodnjicah, drsanju po poledenelih ulicah, praskanju ledu z avtomobilskih šip, pijanih turistih z jelenjim rogovjem na glavi ... A tudi predpraznični čas ima svoj čar. Ni samo tobogan za skeptike in samske, ki se praznikov bojijo kot hudič križa. Predvsem je veliko veselje v otroških glavah. Pa veselje vseh tistih, ki se radi valjajo po snegu. Na smučeh drvijo v dolino ali pa z lopato strašijo sosede. Ne pozabimo na romantike, ki delajo lastovke in piruete na zaledenelih jezerih. Na babice, ki po polju lovijo vnučke, ki v copatih in pižami vlečejo sani proti bližnjemu hribu. A na decembrski dan ni lepšega od toplega doma. Ko se s skodelico toplega čaja ugnezdimo pod odejo in si privoščimo zvrhano porcijo božičnih filmov. Ali dolgih juter, ko se otroci v družbi kruha in marmelade topijo ob prazničnih risankah, zagotovo jih zanima, kaj na božič pravi Grozni Gašper. Ob koncu leta si vsi zaslužimo lepe zgodbe. Tudi na VOYO. Poleg božičnih filmov na VOYO velja omeniti tudi romantično komedijo slovenskega režiserja Mitja Okorna Pisma sv. Nikolaju, ki prihaja na spored POP NON STOP (KINO) in na VOYO na božič 25. decembra.


text: Ob obisku Surabaya se boste v favehotel MEX Surabaya počutili kot doma, saj nudi kakovostno namestitev in odlične storitve. Od tod lahko obiskovalci dostopajo do vsega, kar lahko to živahno mesto ponudi. Tunjungan Plaza Mall, Plaza Tunjungan, Tunjungan Plaza so samo nekatere od mnogih znamenitosti, ki bodo nedvomno pritegnile obiskovalce. V favehotel MEX Surabaya naredijo vse, da se bodo gostje počutili prijetno in udobno. To je zaradi tega, ker se hotel trudi ponuditi najboljše storitve. Receptor, kavarna, poslovni center, parkiranje s strežbo, pralnica so samo nekatere od dodatnih storitev. Vsi gostje hotela so deležni izjemnih dodatnih storitev in edinstvenega udobja. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Za potnike v Surabaya je prava izbira favehotel MEX Surabaya, saj nudi sproščeno in brezskrbno bivanje.


text: Prenašanje Izberite svoj jezik. Naša spletna stran je na voljo v slovenščini in 41 drugih jezikih. Največkrat uporabljeni jeziki v Sloveniji Vsi jeziki Prenašanje Apartment Hautpoul Trouville sur Mer 14360 Trouville-sur-Mer – Prikaži zemljevid Potrditev prejmete takoj, BREZPLAČNA odpoved pa je mogoča za večino sob! 6 razlogov za izbiro nastanitve Apartment Hautpoul Trouville sur Mer Nizke cene Brez stroškov rezervacije • Prihranite denar! Zajamčeno najboljše cene — vpišite datume, da bi videli cene! 59 nastanitev v mestu Trouville-sur-Mer Tudi hotele, apartmaje, vile in več. Upravljajte s svojimi rezervacijami 33.460.000 preverjenih komentarjev Mi preverimo vse komentarje. Izvejte več. Prebirajte v svojem jeziku Osebje nastanitve Apartment Hautpoul Trouville sur Mer govori: francoščina, angleščina Varen postopek rezervacije Ko pri nas opravite rezervacijo, so vaši podatki zaščiteni z varno povezavo. Internet Brezplačno! Brezžična povezava je na voljo v hotelskih sobah brezplačno. Parkiranje Parkiranje ni možno. Splošno družinske sobe Govorjeni jeziki francoščini, angleščini Prijava od 16:00 do 19:00 Odjava do 10:00 Odpoved / Moji ogledani hoteli Pogosta vprašanja (FAQ) Kako rezervirati Iskanje Vrste sob Cene Kreditne kartice Plačila Postopek rezervacije Pravila hotela Potrditev Odpoved/ sprememba rezervacije Dodatna ponudba Set 7 km east of Cabourg, Résidence MMV Le Domaine de la Corniche is just 650 metres from the Vaches Noires Cliffs. It offers a seasonal outdoor swimming pool and free Wi-Fi access at the reception. Ocena 422 mnenj gostov Dobro - 7,4/10 Located at the heart of Deauville, this luxurious 5-star hotel is set on the beachfront. It has a casino on site, an outdoor swimming pool and a fitness centre. Ocena 220 mnenj gostov Zelo dobro - 8,3/10 The Geffosse is located in the Normandy countryside, outside the village of Le Torquesne. It has a large garden, an outdoor terrace and en suite accommodation with free Wi-Fi internet. Ocena 251 mnenj gostov Zelo dobro - 8,5/10 Hotel Best Western je idealen za družinske počitnice ali poslovno potovanje v mesto Honfleur. Nahaja se v očarljivi nekdanji poštni hiši in nudi prijetne sobe s pogledom na pristanišče. Ocena 458 mnenj gostov Dobro - 7,8/10 Pogajali smo se s tisoči nastanitvami, da bi dobili njihove najboljše ponudbe. Tem ponudbam pravimo Skrite ponudbe, imajo pa omejen čas trajanja. Te ponudbe so vam na voljo brezplačno, če se naročite na naše e-novice. Izberete lahko tudi najljubše destinacije in prejemali boste ponudbe po meri. Naročite se tako, da vnesete vaš elektronski naslov, in poslali vam bomo povezavo do Iskalnika ponudb. Ne skrbite. Vaš elektronski naslov je pri nas na varnem. Vaših osebnih podatkov nikoli ne bomo delili z nikomer, kadar koli pa se lahko tudi odjavite.


text: Forum Neprimerne teme bodo izbrisane oz. prestavljene v ustrezno kategorijo. Janez Zgonec je eden tistih podjetnikov, pri katerem takoj začutiš, da mu dejanja pomenijo več kot besede. O tem so pričali zelo skopi odgovori, ki nam jih je namenil na začetku našega pogovora. A na koncu se je izkazalo, da blagovno znamko DorJan upravlja človek z izdelno poslovno vizijo in trdnimi načeli.


text: Sveti Florjan - To je članek o katoliškem svetniku. Za druge pomene glej Sveti Florjan (razločitev). Svetnik[uredi | uredi kodo] Doveden je bil, da bi pred vsemi daroval žrtev poganskim bogovom. Okrivljen je bil, ker je bil kristjan in ker je v Lauriacumu obiskoval kristjane ter jih bodril, naj vztrajajo v izgnanstvu. Pozvali so ga, naj se tudi sam odreče svojega krščanskega prepričanja. Florjan o tem ni hotel niti slišati, kaj šele preklecati svojo vero, zato so ga mučili in ga pretepli. Nazadnje so ga obsodili na smrt in ga z mlinskim kamnom okrog vratu vrgli v reko Enns, da je umrl kot mučenec. To se je zgodilo 4. maja leta 304, zato je bil ta dan izbran za njegov god. Telo, ki so ga pozneje našli je pokopala vdova z imenom Valerija. Mučenikovo telo je pokopano nedaleč od Lauriacuma, nad grobom je kasneje nastala slavna opatija St. Florjan. Čaščenje sv. Florjana je razširjeno po Avstriji, Bavarskem, tudi po naših krajih. Sv. Florjan je patron proti požarom in poplavam in zavetnik gasilcev. V Dravski banovini so se gasilci imenovali tudi »vitezi svetega sv. Florjana«. [1] Viri[uredi | uredi kodo] - [1], SIMBOLIKA SV. FLORJANA - Biografije svetaca (v hrvaščini) Zunanje povezave[uredi | uredi kodo] |Wikimedijina zbirka ponuja več predstavnostnega gradiva o temi: Sveti Florjan|


text: intervju Pavel Vrabec, generalni direktor Pro Plus Generalni direktor Pro Plusa Pavel Vrabec: Kar je pomembno, ni zanimivo, kar je zanimivo, ni pomembno V dobrih dveh urah pogovora ni prvi mož največje komercialne televizije v Sloveniji niti enkrat rekel, da je poslovanje težavno. Omenil je krizo, ker se ji ni mogoče izogniti, vendar je z nasmehom dejal, da tudi sedemnajstodstotni padec prihodkov za podjetje ni bil kritičen. Gospod Pavel Vrabec, generalni direktor podjetja Pro Plus, ki združuje Pop TV, Kanal A ter novi televizijski kanal Brio, samozavest opira na veliko število gledalcev, ki sledijo njihovim programom. Veliko število gledalcev preprosto pomeni veliko denarja, saj ljudem sledijo oglasi, lačni trga. Sledijo jim v vse najpomembnejše televizijske termine: grafični koledarski prikaz, ki ga je ob koncu letošnjega drugega četrtletja objavil Pro Plusov lastnik Central European Media Enterprises, je malone celoten koledar prebarval z rdečo. Rdeča pomeni najvišjo gledanost programov Pro Plus v starostni skupini od 18 do 49 let. Ker je Vrabec v osnovi tržnik, se je velikokrat vračal v oglasni prostor. Skozenj je definiral tudi svoj odnos do javnega RTV servisa, ki mu - vsaj v podtonih - vendarle pripisuje določene konkurenčne lastnosti. V njem vidi nelojalno konkurenco. Zato bi mu oglase odvzel. V petnajstih letih obstoja, ki so se zaokrožila letos, je Pro Plus s svojimi televizijami kot daleč najmočnejši displej tržnega gospodarstva, tako rekoč billboard duha časa, ta čas in prostor hkrati posnemal in ga oblikoval. Identiteta medijskih uporabnikov in identiteta ustvarjalcev sta se tolikanj prepletli, da ju je včasih nemogoče ločevati. Trend je kulminiral v resničnostnih šovih, kot je bil Big Brother, zabavno-informativnih oddajah, kot je Svet na Kanalu A, in mega projektih, ki so državo prežvečili in pojedli. Nastop zmagovalke Pro Plusovega šova Slovenija ima talent na letošnji osrednji državni proslavi se je umestil natančno tja, kjer z besedami ni več smotrno loviti Podob. Gospod Vrabec, začniva s televizijsko podobo. Na javni televiziji pravkar vrtijo novo oddajo Pogledi Slovenije, ki jo soustvarjata Uroš Slak in Bojan Traven, simbola specifične vrste novinarstva oziroma voditeljstva, ki se je nekajkrat v preteklosti nevarno približalo meji novinarskih etičnih norm ali pa jih tudi prestopilo. Na nacionalki, ki je po svojem bistvu konservativna ustanova, so jima široko odprli vrata, vi pa ste - če je bilo prav razumeti - veseli, da sta odšla, četudi sta vam zagotavljala res visoko gledanost. Narobe svet? Zelo narobe svet. Uroš Slak se je resda sam odločil, da odide, z Bojanom Travnom pa smo pogodbo prekinili enostransko. Zaradi vrste razlogov. Glavni razlog za prekinitev ni bilo mejno novinarstvo, ki se je res občasno pojavljalo tako v Slakovih Trenjih kot v Travnovi oddaji Svet na Kanalu A. Nekoliko pa je tudi to pripomoglo k naši prekinitvi pogodbe. Glede Trenj smo ocenili, da je format oddaje, kjer se ljudje slabi dve uri prepirajo o eni temi, preživet in ne zadovoljuje več naših gledalcev v taki meri, kot jih je v prejšnjih sezonah. To je edini resničen in pravi razlog za ukinitev Trenj. Nismo bili hudo žalostni, ko sta odšla. Res je, da se borimo za visoko gledanost, vendar ne za vsako ceno. Če je kdo česa po krivem obdolžen in če pride do pravnih postopkov, se moramo ne glede na naš pohlep po gledalcih nad tem zamisliti. Ne skrivamo, da smo komercialna televizija, ne barvamo se z barvami javnega interesa, zavedamo pa se, da imamo do gledalcev veliko odgovornost. Zato moramo postavljati standarde v novinarstvu, saj jih javna televizija očitno ne. Vendar, da ne bo nesporazumov: ko smo se z gospodom Travnom dogovorili za ustvarjanje Sveta, smo pričakovali povečano gledanost v tradicionalno šibkem terminu med šesto in sedmo zvečer na Kanalu A, ki jo je s podporo celotne hiše tudi ustvaril. Vedeli smo tudi, da moramo v skladu z zakonom ustvariti oddajo, ki ne bo sama sebi namen, ampak bo služila lokalni skupnosti. Dobili smo vse, kar smo pričakovali, in v začetku je bilo sodelovanje fantastično. Bojan Traven je dober novinar. Žal pa v gorečnosti kdaj prestopi mejo. Kdo na komercialni televiziji, ki je sama svoja, odloča o tem, kje je etična meja? Gledalci najbrž ne, saj so programi, ki hodijo po robu, bolje gledani. Na javni televiziji je to iskanje lažje, saj je okrog nje vedno sto oči strokovnjakov, ki jo nadzirajo. Vsebinski del je pri nas prepuščen urednikom. Prednost podjetja Pro plus oziroma Pop TV je, da menedžment v vsebino ne posega. Odloča zgolj o formatu in terminu oddaje. Videz oddaj, barve, grafike, koti kamer, hitrost govorjenja, ličila, obleke pa so v rokah producentov in ustvarjalcev Način podajanja informacij mora biti drugačen, vsebina pa je stoodstotno v rokah novinarjev. Jasno je, da stalni pritisk ratingov hote ali nehote pripelje novinarja ali urednika tudi do tega, da v želji po višji gledanosti prestopi kakšno mejo. Ampak nikoli ne dopustimo, da bi bil korak čez mejo kontraproduktiven. Preverjenost informacij in kredibilnost sta osnova dobrega novinarstva. To zadnje obvladajo tudi na javni televiziji. Kako vam je torej uspelo doseči največjo gledanost v vseh najpomembnejših terminih? Z obleko in mejkapom? Nikakor ne zgolj s tem. Gre za izgrajevanje publike: veliko število gledalcev znamo z atraktivnimi vsebinami pripeljati pred zaslone že pred začetkom oddaje. Tako ima uvod v oddajo 24 ur neprimerno večjo gledanost kot Dnevnik pri javni RTV. Pomembna sta pozicioniranje oglasnih blokov in njihova dinamika. Uporabljamo tehnološko orodje, s katerim lahko na deset sekund natančno opazujemo migracije gledalcev med kanali. Takoj vidimo, katera tema v informativnem programu ljudi privlači in katera ne. Vsak dan se krešejo mnenja okrog naslednjega spoznanja: kar je pomembno, ni zanimivo, kar je zanimivo, ni pomembno. To ravnotežje je v rokah novinarjev in očitno ga naši novinarji bolje lovijo. Vam je kot državljanu, ki od države pričakuje tudi soliden javni RTV servis, žal, da RTV ne pripravlja bolj atraktivnega programa? Zelo. Zakaj? Povem vam primer. Pred nekaj tedni so na TV Slovenija predvajali zelo dober, vrhunski dokumentarec o praški pomladi. Vendar so ga na program uvrstili šele malo pred polnočjo in ujel sem ga zgolj slučajno. Če bi bil ta dokumentarec na sporedu ob osmih, bi imeli vsi mi veliko več od njega. Če že plačujem naročnino, mi gre kot državljanu to, da moram biti buden do enih ponoči, da bi videl dober dokumentarec, malo na živce. Zakaj ga ne bi vi na Pop TV predvajali ob osmih? To ne bi bilo možno, ker se moramo držati ustaljenih programskih shem. Gledalec mora točno vedeti, kaj lahko ob kateri uri na katerem programu pričakuje. Sheme dokumentarcev na Pop TV nimamo, imeli pa smo jo nekaj časa na Kanalu A. Takšna oddaja, kot je bil omenjeni dokumentarec na TV Slovenija, ni primerna za komercialno televizijo, ki na vsak način lovi najboljšo gledanost ob osmih zvečer. Za javno televizijo pa je. Glede na to, kar pripovedujete, bi bilo mogoče sklepati, da do publike, ki je hkrati tudi publika nacionalke, torej do istih ljudi, vendarle pristopate z drugačno odgovornostjo. Čutimo se odgovorne za vse naše gledalce. Počnemo tudi marsikaj, kar ni izrazito komercialno. Teme, ki jih obravnavamo denimo v oddaji Preverjeno, so daleč od komercialne naravnanosti, ki bi zgolj povečevala gledanost. Visoko gledanost oddaji zagotavljamo z atraktivno formo in s tradicijo - že deset let je na sporedu ob torkih zvečer. Je pomembna tudi razlika v starostnih segmentih? Nacionalka poroča o ratingih v starostni skupini nad deset let, vi pa v skupini od 18 do 49 let. Res je, starost od 18 do 49 let je osnovna ciljna skupina komercialne televizije, ker je velika večina produktov, ki se oglašujejo na televiziji, namenjena tej skupini in vsi oglaševalci ciljajo nanjo. To sicer ne pomeni, da zanemarjamo vse, ki so pod ali nad to mejo, nasprotno, želimo delati programe, ki jih bodo radi gledali vsi Slovenci. Vendar ugotavljamo, da že skupina od 18 do 49 let postaja preširoka. Naš novi nišni kanal Pop Brio, ki smo ga pravkar spustili v eter, cilja na skupino žensk od 18. do 35. leta. To pomeni manjšo skupino, ki pa ima dober trženjski potencial. Definirajo jih oglaševalci? Tako je. Kako si potemtakem zagotavljate, da bi mlajši gledalci, ki bodo nekoč šele vstopili v vašo ciljno skupino, zgradili lojalnost do vaših programov? Ključne osebnostne poteze se formirajo pred osemnajstim letom. Jih pri osemnajstih uspete ujeti? Komercialna televizija ima s tem problem. Kako uporabnike interneta, računalniških igric, iPodov, torej srednješolce, navaditi na televizijo? Vemo, da bodo nekoč verjetno postali naši gledalci. Zato imamo projekte, kot sta Slovenija ima talent ali pa Big Brother. Z njimi damo srednješolcem občutek, kaj lahko dobijo na televiziji. Poleg tega jim prvi stik s televizijskimi vsebinami ponudimo na internetih portalih, načrtujemo pa tudi nove nišne portale. Katere? Že prihodnje leto bomo lahko ponudili filmski kanal in kanal, na katerem bomo predvajali televizijske serije, namenjene moški publiki, denimo kriminalke. Kaj želimo doseči? Skoraj sedemdeset odstotkov slovenskih gospodinjstev ima dostop do alternativnih ponudnikov. Vsi imajo na uporabo od petdeset do sto dvajset programov, raziskave pa kažejo, da ne glede na število programov gledalec ponavadi izbere deset do dvajset tistih, ki jih gleda. Naš načrt je v roku dveh let slovenskim gledalcem poleg Pop TV in Kanala A ponuditi pet nišnih kanalov, ki bodo usmerjeni strogo na ciljne skupine. Na ta način bomo verjetno sicer nekoliko kanibalizirali Pop TV in Kanal A, vendar se bo seštevek gledanosti vseh kanalov povečal. V naboru desetih kanalov, ki jih povprečna družina v Sloveniji redno gleda, želimo zasesti šest ali sedem kanalov. Ti kanali pa po ugašanju analognih oddajnikov in zagonu digitalnih oddajnikov ne bodo dostopni na oddajniški mreži, temveč zgolj prek kabelskih, IPTV, MMDS ponudnikov in podobno. Ekonomija nišnih kanalov ne dopušča prizemnega oddajanja, saj je takšno oddajanje zelo drago. Ponudili jih bomo operaterjem, ki bodo pokazali interes za to, da bi jih vključili v svojo ponudbo, ker bodo programi slovenski. Pričakujemo, da bomo z njimi odščipnili gledalce tujim nišnim programom. Pričakujete, da se bodo z večjo ponudbo oblikovali tudi novi gledalci? Globalni trendi sicer kažejo, da publika ne usiha zgolj pri časopisih, ampak tudi pri televizijah. Na splošno publika res manj spremlja programe s široko ponudbo, četudi, hvala bogu, to za Pop TV in Kanal A še ne drži. Verjetno pa se bo zgodilo. Gledalci postajajo vedno bolj zahtevni in ne želijo več naključno preklapljati med programi z daljinskim upravljalcem, temveč natančno vedo, kje bodo kaj našli. Televizija je torej postala bolj "ciljana". Z enim programom težko zadovoljiš celoten spekter gledalcev, sploh pa ne generacij, ki prihajajo. Ali drži, da oglaševalski prihodki televizije naraščajo nesorazmerno hitreje kot število gledalcev? To je veljalo do leta 2008. Žal pa so vse zgodbe, ki so se dogajale kasneje, povzročile, da je oglaševanje upadlo za sedemnajst odstotkov. Toliko manj denarja smo pridobili s tržišča. To je lahko za katerikoli medij katastrofa, vendar za nas ni bila. Predvsem vidimo težave, ki jih ima tisk. Vendar, poudarjam, za težave tiska nismo krivi mi. Ni res, da bi pobrali preveč oglasov s tržišča. Problem je v tisku samem in njegovi strategiji razvoja. Kako je vam uspelo z nasmehom preživeti sedemnajstodstotni upad prihodkov? Znižali smo stroške. Opazili ste, da leta 2009 nismo predvajali resničnostnega šova Big Brother, četudi je bil že načrtovan. Na vrat na nos smo ga morali odpovedati. Takšen šov je namreč izredno drag. Slovenija ima talent in Big Brother sta bila naša daleč najdražja projekta, stroški so pri vsakem presegali milijon evrov. Z ukinitvijo šova Big Brother smo lahko lastniku, ki ni ne potrpežljiv, ne razumevajoč, ne simpatičen, še vedno lahko dostavili soliden rezultat, ki je bil resda precej slabši kot v letu 2008. Vam lastnik, Central European Media Enterprises (CME), ki ima velika pričakovanja, tudi pomaga? Naš lastnik ima postaje v šestih državah. V naše vsebinsko delo se ne vpleta, ne diktira tempa, se ne vmešava v informativni program, ne kupuje filmov namesto nas, ne odloča se o tem, katere oddaje bomo producirali in katere ne. Lastnik ima samo en jasen cilj: da mu dostavimo dobiček, za katerega smo se dogovorili. Pot do njega v veliki meri prepušča nam samim. Torej vam produkcije šova Big Brother niso svetovali lastniki? Ne. Vse licenčne oddaje smo kupili sami, televizije CME v drugih državah pa ga niso imele, saj jim ga je speljala konkurenca. Vam se to ni moglo zgoditi, saj tovrstne konkurence v Sloveniji nimate. RTV Slovenija šova Big Brother ne bo nikoli predvajala, ker je pač tak, kakršen je. Glede na to, kar se dogaja na javni RTV, ne bi dal roke v ogenj. Resničnostnih šovov morda res ne bodo predvajali, proizvajajo pa nekatere katastrofalne kvazi resničnostne oddaje, denimo šov Gremo v Afriko. Zakaj nogometa v vaših programih že nekaj let ni? Prejšnje svetovno prvenstvo, ki je bilo v Nemčiji, smo si z RTVS delili na pol. Javna RTV je bila nosilec pravic, nakar so nam jih polovico, vključno s stroški, odstopili. Za letošnje svetovno prvenstvo pravic nismo mogli pridobiti, ker jih je prodajala EBU (Evropska radiodifuzna zveza, op.p.). Tudi cene prenosov so šle v nebo in zavedali smo se, da takšnega projekta s trženjem ni mogoče pokriti. Sicer pa je smetana nogometa, Liga prvakov, doma na Kanalu A. Prejšnje vodstvo RTV se je pohvalilo, da je svetovno prvenstvo zelo dobro tržilo. Pogoji, oglaševalski paketi in trženjski prijemi, ki jih je uporabljalo prejšnje vodstvo pri prodaji nogometnega prvenstva, so milo rečeno zavajajoči. Upam, da bo nekoč nekdo vse številke dal na mizo in primerjal stroške z realnimi neto prihodki, ki so ostali v RTV. Javna televizija se je v tem projektu zavezala predvajati veliko količino oglasov, ki so jih pridobili po smešno nizkih cenah. Da bi jih lahko predvajala, pa je morala kršiti zakon. Od aprila do julija ga je kršila najmanj dvestotriindvajsetkrat. O čem govorim? Spremljali smo njihovo predvajanje oglasov in tolikokrat smo zaznali, da so prekoračili dovoljeno število minut predvajanja oglasov v eni uri (12 minut oziroma 9 minut med 18. in 23. uro, op.p.). Včasih so dosegli tudi trinajst ali štirinajst minut. Zato smo vlagali prijave na različne uradne inštitucije, ki so povezane z mediji. Zahtevali smo, naj ustavijo ta stampedo. Kaj se je zgodilo? Z Apeka so jim požugali s prstom in to je vse. Nikomur se ni nič zgodilo. Oglaševanje na javni televiziji je za nas zelo boleča tema, ker ob sedanji ureditvi ruši pravila trga in omogoča poslovanje "po domače". Napovedali ste že, da od novega zakona o medijih pričakujete, da bo oglaševanje na RTV omejil. Boste zahtevali omejitev na šest minut, kot je bilo slišati, ali kar na nič minut? O tem ne moremo odločati, lahko pa damo priporočilo. Že deset let opozarjamo na nevzdržno stanje. Javna RTV trži netransparentno in tudi krši zakon. Skupaj ima vseh prihodkov (z naročnino, op.p.) v letu več, kot znaša seštevek celotnega oglaševalskega tržišča v Sloveniji. To pomeni, da je stroškovno slabo nadzorovana operacija in mora na tržišču nastopati tako, kot nastopajo komercialne televizije. Verjetno ji tega ne bi bilo treba. V nekaterih evropskih državah je oglaševanje na javnih RTV absolutno prepovedano, v nekaterih pa ga bodo kmalu prepovedali. Na nekaterih televizijah je prepovedano oglaševanje v najbolj gledanem večernem terminu ali pa je omejeno zgolj na en program. Če bi oglaševanje na RTV v naslednjih nekaj letih ukinili, bi odpravili vrsto težav. Ena od teh je, da se jim zaradi njihove želje po oglasih zmanjšuje gledanost. Manj oglasov zvišuje gledanost, ta strategija je znana. Mi si tega žal ne moremo privoščiti. Po drugi strani pa tudi ne drži, da bi potem denar tistih oglasov, ki bi ostali na trgu, prišel k nam. Tudi mi moramo paziti na omejitve. In ste z njimi zadovoljni? Vam dvanajst minut na uro, kolikor priporoča tudi evropska direktiva o avdiovizualnih storitvah, ustreza? Seveda. Ta meja je optimalna. Predlog novega zakona pa bi nas omejil na deset minut, česar ne razumem in se mi zdi nesprejemljivo. Morda ta predlog izhaja iz skrbi za gledalca? Če mora kdo skrbeti za naše gledalce, smo to mi. Poskrbeti moramo za to, da nam ne bodo zbežali. Kaj pa, če ni problem v bežanju, ampak v tem, kakšen bo gledalec po petih ali desetih letih gledanja dvanajstih minut oglasov vsako uro? Če smo samo Pop TV, Kanal A in Pop Brio tisti, ki kvarimo gledalce z oglasi, je nekaj hudo narobe. Potem ljudje očitno gledajo samo nas. Saj vas. Na grafu najvišje gledanosti zasedate skoraj vse pomembne termine. Če že govorimo o vplivih iz okolja, ne pozabite, da ima vsakdo doma več kot sto kanalov in da je večino dneva priklopljen na internet, gleda obcestne plakate, bere časopise in posluša radio. Če pa je treba zaščititi človekovo zdravje, je to zgolj še en argument več za to, da se oglaševanje na javni televiziji ukine. Pa naj bo tu javna TV za zgled. Dvanajst minut je uveljavljenih na vseh komercialnih televizijah po Evropi. Omejevanje na deset minut pa je katastrofalno. Koliko manj denarja to pomeni za vas? To bi lahko pomenilo petnajst odstotkov. Vendar nismo problem mi, ampak javna televizija, ki pobira naročnino. Ponujam predlog: če nam država da petdeset odstotkov naročnine, ki jo prejema RTV, bomo oddajali popolnoma enak program, kot ga oddajamo zdaj, brez enega samega oglasa. Res je, da ima javna RTV orkester, zbor in podobno, vendar razlika v stroških ne bi smela biti tolikšna. Bi res vzeli denar od države in z njim ustvarjali program? Javna televizija dobi denar od naročnine za produkcijo vsebin javnega pomena. Če bi s tem denarjem producirali samo oddaje, ki bi bile namenjene javnemu dobremu, s tem ne bi imeli težav. Ker pa javna televizija preliva denar iz javne v komercialno dejavnost... Kako na javni televiziji določiti, katera oddaja je komercialna in katera ni? Komercialne so tiste, ki imajo oglase. Sproducirane pa so tudi z denarjem iz naročnine, o tem sem prepričan. Ali nasprotujete tudi predvidenemu omejevanju koncentracije in navzkrižnega lastništva v medijih, s čimer naj bi lastništvo medijev postalo bolj pregledno? Naše podjetje je v stoodstotni lasti ameriške korporacije, ki je po ameriških standardih javno podjetje in kotira na newyorški borzi. Niti pomisliti ne smemo na to, da bi se kakorkoli skušali igrati z zakonom. Če pa govorimo o Evropi leta 2010 in o trenutni gospodarski situaciji, pričakujemo, da bodo stvari prepuščene trgu. Če ima kdo voljo, ambicije, denar in če vidi v lastništvu medijev dobiček, mu mora biti to dovoljeno. Treba je povedati - država z nami ne bo imela nikoli nikakršnih stroškov. Vas sicer zanimajo še kakšne investicije razen televizij in internetnih portalov? Niti slučajno ne. Kakšno je vaše mnenje o časopisni industriji? Velikokrat je mogoče opaziti, da televizije prevzemajo informacije ravno od časopisov. Naš časopis in časopis generacij, ki prihajajo, je internetni portal 24ur.com. Poti do njega bo v prihodnosti ogromno. O tiskanih medijih, predvsem o dnevnih časopisih, pa lahko povem le, da se bojim, da ni strategije, ki bi jih rešila pred propadom. Možnosti imajo kvečjemu tedniki in revije, ki se tem lotevajo širše in bolj poglobljeno in niso ujeti v dnevno politiko. Kaj kažejo vaše raziskave gledanosti na področju dnevne politike? Dnevna politika ljudi ne privlači več, z izjemo ekstremnih primerov. To lahko jasno spremljamo z analizo gledanosti posameznih prispevkov v informativnih oddajah oziroma na internetnih portalih. Postajamo normalna evropska družba. Res je, da so nekatere teme pomembne, vendar je njihov rok trajanja izredno kratek. Kaj potemtakem pričakujete od vaših novinarjev? Kakšne novinarje hočete imeti? Zvenelo bo samovšečno, ampak tiste novinarje, ki jih potrebujemo in jih hočemo imeti, že imamo in jih skušamo zadržati. Ne zadržujemo nikogar, ki ni vreden truda. Naš novinarski potencial je izredno močen. Iz kolegov v uredništvih brizgajo ideje. Kaj je naš cilj? Imamo profesionalno zelo močno redakcijo 24 ur, številčno malo podhranjeno redakcijo 24ur.com, zelo močno, divjo redakcijo Sveta na Kanalu A ter umirjeno redakcijo Preverjenega. Količina vsebin, reportaž, prispevkov, grafik, ki jih vsak dan ustvarimo, nam daje možnost, da lahko razmišljamo o 24-urnem informativnem programu. Tega se bomo lotili najkasneje septembra 2011. Bo to eden od nišnih programov? Tako je. Ker nam vsak dan zmanjka prostora za vse gradivo, ki ga ustvarimo, pa razmišljamo tudi o tem, da bi na tem kanalu ustvarjali enourno oddajo kot "pregled dneva". Tam bo prostor tudi za bolj poglobljene in daljše teme. Bo konkurenca Odmevom? Lahko bi rekli tudi tako, če bo to ob desetih zvečer. Iz tega je mogoče razumeti, da v hiši pripisujete velik pomen novinarskemu delu. Jasno je tudi, da se Pop TV pred petnajstimi leti ne bi uspela potrditi, če se ne bi osredotočila na ustvarjanje večernega televizijskega dnevnika 24 ur. Komercialne televizije, ki tega niso imele, v Sloveniji niso prišle daleč. Res je, 24 ur je že od vsega začetka glavno sidro našega programa. Tudi novinarstvo kot profesija v tem pomembnem času za medijsko industrijo dokazuje, da je ključni vzvod te industrije za doseganje kredibilnosti in kakovosti. S tem se povezujejo zahteve po večji avtonomiji novinarjev tudi znotraj podjetij. Vam kot direktorju to predstavlja problem? Če ne bi informativnega programa postavili kot stebra, verjetno danes ne bi bili, kjer smo. Potrebujemo torej dobre, hitre, sposobne novinarje. S takšnimi novinarji znotraj hiše tudi ustrezno ravnamo. Upam si trditi, da so v primerjavi s kolegi iz drugih hiš tudi nekoliko bolje plačani. Vendar ima naša hiša še druge pomembne stebre, v katerih novinarji ne sodelujejo. V projekt Slovenija ima talent denimo niso bili vključeni. In vendarle, bi pripisali novinarjem pravico dajanja zavezujočega mnenja k imenovanju odgovornega urednika, kot - pod pogojem zbranega zadostnega števila glasov - predvideva predlog novega zakona o medijih? S tem nimam težav. Če je katero vodstvo oziroma lastnik medijske hiše tako neodgovoren, da postavi na mesto odgovornega urednika osebo, ki ni dovolj strokovna in nima pravih komunikacijskih sposobnosti, potem lahko pričakuje probleme. Kot smo videli, so se takšne stvari v medijih že dogajale, vendar ne zaradi neodgovornosti vodstev, temveč premišljeno in namenoma. V podjetju Pro Plus ne. Zato z nobenim takšnim zakonom nimamo težav in o določilih glede zavezujočega mnenja v naši hiši sploh ne razpravljamo. Menim pa, da takšna določba ne more biti zapisana v zakonu, ker je v nasprotju z ustavo zlasti v delu, ki določa svobodno gospodarsko pobudo in pravico do zasebne lastnine. Ustavnosti takšne določbe ni še nihče preverjal, zato tega ni mogoče trditi. Res je. Ne razumite me narobe. Izhajam iz izkušenj našega podjetja, v katerem je menedžment rasel in živel s podjetjem. Nihče ni prišel od zunaj z zavestjo, da ima štiriletni mandat in da bo potem odšel naprej. Tudi zato z imenovanjem urednikov nikoli nismo imeli težav. Vse do pred kratkim pa se nam tudi nobenemu ni bilo treba predčasno zahvaliti za sodelovanje.


text: Slovenija ima nov in okusen festival. Sobota, 18. junij, od 18.00 do 24.00 Prve mize bomo pogrnili v soboto, 18. junija, od 18. do 24. ure v Četrti kulture Metelkova, na ploščadi med Etnografskim in Narodnim muzejem v Ljubljani. Gostilne na prostem bodo kuhale hrano iz naših krajev, na stojnicah bodo člani Kmetijsko gozdarske zbornice Slovenije prodajali sire, mesnine, oljčno olje, med in druge dobrote slovenskih kmetij. V muzejih, odprtih do polnoči, pa bodo brez vstopnine na ogled zakladi kulturne in umetnostne dediščine. Poletna noč, umetnost, pisana tržnica, slastna večerja v družbi prijateljev in dobre glasbe. Okusno v vseh ozirih! Pri organizaciji prireditve sodeluje tudi Kmetijsko gozdarska zbornica Slovenije. Zloženka O jej Zvočni oglas O jej


text: Izvajalec : Turistično informacijski center Murska SobotaNaslov : Slovenska ulica, 9000 Murska SobotaTelefon : 02 534 11 30e-mail : Športni center v krajevni skupnosti Černelavci je objet v hladni senci, ki jo dajejo krošnje visokih dreves gozda. Prav primeren začetek poti, ki nas popelje po desnem robu igrišča po gozdni potki skozi gozd na poljsko cesto, po kateri nadaljujemo pot vse do naslednjega gozdička, kjer nato zavijemo na levo. Ko pridemo iz gozda se obrnemo desno in pot nadaljujemo po kanalu. Tukaj nam pot omogoča priključitev na pot Murska Sobota – Fazanerija, saj se poti v obliki pentlje združita. Če se odločimo za krajšo varianto, se ob koncu kanala obrnemo na desno in nadaljujemo po drevoredu Evropske unije skozi Černelavce po pločniku do gostilne Titan, kjer se obrnemo desno do gostilne Spirič. Terasa nas povabi na kratek počitek in tudi manjši prigrizek se prileže. Po zaključku počitka nadaljujemo pot naravnost skozi vas Černelavci, na prvem odcepu se obrnemo desno in nadaljujemo s hojo do tradicionalne cimprane hiše. Pot nadaljujemo po isti cesti in na križišču zavijemo rahlo levo ter se priključimo na gozdno pot, ki vodi do izhodiščne točke. TežavnostLahka Dolžina poti : 4,8 km Čas hoje15 min - 1 ura Izhodiščna točka : Športni center Černelavci Podlagagozdna utrjena pot, makadam, asfalt Ponudbagostinska ponudba Znamenitosti: Športni center Černelavci, drevored Evropske unije, tradicionalna cimprana hiša. Marjan Simon Telefon : 031 301 290 GPS Northing (N) : 46,6591 GPS Easting (E) : 16,1581


text: Fraser Place Kuala Lumpur v KLCC je enkraten za popolno doživetje Kuala Lumpur in bližnje okolice. Hotel leži samo 1.00 Km od centra mesta, kar omogoča enostaven dostop do pomembnih mestnih ustanov. Prednost hotela je dostopnost do številnih mestnih atrakcij in znamenitosti, kot so Jalan P Ramlee (klub), Fitness First, Malaysian Travel Business. V Fraser Place Kuala Lumpur naredijo vse, da se bodo gostje počutili prijetno in udobno. To je zaradi tega, ker se hotel trudi ponuditi najboljše storitve. Z ogledi, hotelski/letališki prevoz, kavarna, bar, prostori za srečanja ponuja hotel največje možno udobje bivanja. V hotelu se nahaja 216 lepo opremljenih sob in vsaki je na voljo tudi dostop do brezžičnega interneta (brezplačen), sušilnik za lase, internetni dostop (brezžičen), internetni dostop, mini bar. Če ste navdušeni nad fitnesom ali pa samo iščete nekaj za sprostitev, potem boste uživali v dodatnih ponudbah hotela, kot so parna kopel, bazen (otroški), masažna kad, fitness center, savna. Zaradi svoje idealne lege je hotel Fraser Place Kuala Lumpur kraj, kjer boste našli vse potrebno za prijetno bivanje.


text: Daoizem Daoizem (v starejših zapisih kot taoizem) je različica kitajske filozofske tradicije,katerih izhodišče sta ravnovesje in naravni red. Ločimo med »filozofskim daoizmom«, ki so ga razvili filozofi Jang Džu, Laodzi in Džuangdzi, ter »religioznim daoizmom«, ki je sinteza filozofskih prvin, ljudskih verovanj in budizma. Filozofija[uredi | uredi kodo] Beseda Dao (kitajsko: 道 dào = pót) ima v kitajski miselnosti zelo globok pomen. Pomeni kozmično pranačelo, ki je za vsemi dogajanji, in hkrati - v skladu z imanentno metafiziko, ki je ena temeljnih značilnosti antične kitajske filozofije, tok stvari in dogajanj samih. Filozof Laodzi skuša dao med drugim opisati kot »pramater desettisočih stvari«, čeprav že v prvi kitici svoje knjige pravi, da »če je Dao izrekljiv, potem to ni večni Dao«. Daoisti so težili k samoti, meditaciji, preprostemu življenju. Daoistična etika poudarja pomen ne-delovanja (vuvei 無為), ki pa ni pasivnost, temveč postulat, ki preprečuje delovanje v nasprotju z večnim, vse-prevevajočim tokom daa. Pomembno je torej življenje v soskladju z naravo in z individualno svobodo ter avtonomno integriteto posameznika. Načelo[uredi | uredi kodo] Osrednjo načelo daoizma je nauk o Dao -, ki predstavlja naravni svetovni red. Filozofski Daoizem uči delovanje svojega uma in telesa v svetu ter kako najti svojo pravo pot svojo pravo naravo.Vsaka stvar v vesolju ima svojo pot svojo naravo tako kot ima vsak posameznik svojo pot po kateri mora iti,in srečno najti svoje življenje.Daoizem uči,da se vsaka stvar spreminja in da nikoli ne stoji pri miru.Narava se spreminaj čez čas in čas,zvezde se rojevajo in umirajo,čas gre in svet stoji,ker Dao 道(pot),je tudi narava zato se daoisti ravnajo po naravi ter mojstri učijo,da mora biti vse skupaj z harmonijo z Daom,drugače ni življenja. Dao[uredi | uredi kodo] Dao se lahko v grobi miselnosti upošteva kot tok v vesolju,ali kot nekateri trdijo bistvo ali vzorec za naravni svet,ki ohranja vesolje uravnoteženo in odrejeno.Dao je ne-dvojni koncept-to je večja celota,iz katere vsi posamezni elementi vesolja izhajajo.Dao je običajno opisan v smislu elementov narave,in predvsem kot podoba vode.Tako kot voda,je nerazdeljen,neskončen samo obnovljiv,mehak in miren,vendar izjemno močan,ravnodušnen in radodaren,usmerjev v ukrepe vseh bitij. De[uredi | uredi kodo] De Kitajsko 德,je ključni koncept v daoistični filozofiji ponavadi pomeni neločljiv značaj,notranjo moč,moralni značaj in vrlino. Vuvei[uredi | uredi kodo] Wu Wei-poenostavljeno kitajsko 无为,tradicionalno 無為,je pomemben koncept v daoizmu,ki vključuje vedeti,kdaj delovati in kdaj ne.Drug vidik tega je da "vuvei" kar pomeni-ne delovanje. Predlogi za nadaljnje branje[uredi | uredi kodo] - Klasiki daoizma, zbornik (Lao Zi, Zhuang Zi, Lie Zi) (COBISS) - Lie Zi: O praznini (COBISS) - Laozi: Dao De Jing : življenje življenjske sile skozi izžarevanje notranje moči (COBISS) - Jana S. Rošker: Iskanje poti: spoznavna teorija v kitajski tradiciji - Del 1: Od protofilozofskih klasikov do neokonfucianstva dinastije Song (COBISS) - Jana S. Rošker: Odnos kot jedro spoznanja: kitajska filozofija od antičnih klasikov do modernega konfucijanstva. Cankarjeva založba, Ljubljana 2010. (COBISS) Zunanje povezave[uredi | uredi kodo] |Poglejte si besedo taoizem ali Taoizem v Wikislovarju, prostem slovarju.| |Wikimedijina zbirka ponuja več predstavnostnega gradiva o temi: Taoizem|


text: Lex Titia Lex Titia je bil rimski zakon, sprejet 27. novembra 43 pr. n. št., ki je uzakonil drugi triumvirat Oktavijana, Marka Antonija in Marka Emilija Lepida. Zakon je dal "trem možem za ponovno vzpostavitev ustave Rimske republike" (triumviri rei publicae constituendae) pooblastila, da razveljavljajo in sprejemajo zakone brez soglasja senata ali ljudskih skupščin. Pritožbe na njihove sodne odločitve niso bile mogoče. Magistrate so lahko imenovali po svoji volji. Ustava republike z Lex Titia ni bila nepreklicno ukinjena, vendar se ni nikoli več opomogla. Lepida sta Oktavijan in Mark Antonij kmalu potisnila v ozadje, Mark Antonij je bil izločen v državljanski vojni, tako da je Oktavijan ostal edini triumvir in izključni vladar rimskega sveta. Sprejetje Lex Titia je de facto pomenilo konec Rimske republike, čeprav se je v praksi končala šele v državljanski vojni, ki je sledila. Zakon, ki je bil sprejet samo kot začasen ukrep, je bil leta 38 pr. n. št. podaljšan za pet let, vendar so prepiri med Oktavijanom in Antonijem po Lepidovem padcu leta 36. pr. n. št. preprečili, da bi se ponovno podaljšal. Lex Titia je zato leta 33 pr. n. št. ugasnil, čemur je sledila zadnja vojna Rimske republike.


text: Ker se Paresa Resort Phuket nahaja v centru Kamala, je to idealen kraj za raziskovanje Phuket. Od tod lahko obiskovalci dostopajo do vsega, kar lahko to živahno mesto ponudi. Prednost hotela je dostopnost do številnih mestnih atrakcij in znamenitosti, kot so Spomenik tsunaniju, Plaža Kamala , Phuket Fanta Sea. Usluge in storitve, ki jih zagotavlja Paresa Resort Phuket, naredijo gostom prijeten oddih. V hotelu lahko uživate v obsežnih dodatnih storitvah, ki vam bodo na voljo, med drugimi tudi restavracija, hotelski/letališki prevoz, trgovine, bar ob plaži, sobna postrežba. Deležni boste najboljše sobne strežbe, vključno z tuš, mini bar, ventilator, sef v sobi, internetni dostop, kar vam bo nedvomno pomagalo napolniti baterije po napornem dnevu. V hotelu je na voljo več relaksacijskih možnosti, med drugimi zunanji bazen, wellness, parna kopel, fitness center, notranji bazen, ki so namenjene oddihu in počitku. Kakšen je že vaš razlog za obisk Phuket, boste v Paresa Resort Phuket našli idealno mesto za razburljive in zanimive počitnice.


text: You can stay here or change your country Lahko primerjate lastnosti do treh izdelkov v isti skupini z označevanjem kvadratkov, ki se pokažejo levo od izdelka in nato kliknete gumb 'compare' Zaradi posebne karbonske konstrukcije so lahke in trdne ter imajo ozko Pro Grip držalo z dvema predeloma iz posebne pene, ki preprečuje drsenje dlani. REDSTER DOUBLEDECK SL red REDSTER PRO 130 TROOP SL REDSTER 12 REDSTER 10


text: Tesnoba ali anksioznost je normalen odziv človeka, ki se pojavi takrat, ko se znajde v zanj nevarnih in/ali stresnih situacijah. Pojav tesnobe postane problem v primeru, kadar ni dejanske zunanje nevarnosti, ali pa v primeru, ko le-ta traja še dolgo časa po koncu stresnega dogodka in začno njeni znaki pomembno vplivati na naše vsakdanje življenje. Eden od desetih ljudi vsaj enkrat v življenju poišče pomoč pri strokovnjaku zaradi težav povezanih s tesnobo. Ker ima tesnoba v osnovi naravno zaščitno funkcijo, je v popolnosti ne moremo izgnati iz svojega življenja, lahko pa se jo naučimo dobro obvladovati. Kaj moramo vedeti o tesnobi? Tesnoba je hkratni psihični in telesni odziv na stres(orje) iz okolja. Človek je lahko tesnoben tudi, če ni realne grožnje v okolju, vendar si jo sam (ponavadi na osnovi preteklih neprijetnih izkušenj v določenih situacijah) razlaga kot nevarno. Takrat govorimo o anksioznosti oziroma o stanju nepojasnjene tesnobe. Pri tem psihično občutimo strah, zaskrbljenost, paniko in žalost, telesni simptomi pa so: mišična napetost, potenje, tresavica, pospešeno in plitko dihanje, zardevanje, slabost, driska, vetrovi, glavobol, bolečine v hrbtenici ter hiter in nepravilen srčni utrip. V pogovornem jeziku občutke tesnobe večkrat označujemo kot biti napet, biti na robu, tresti se kot list na vetru, slabost od strahu, imeti kepo v grlu, biti napsihiran ipd. Poznamo dve vrsti tesnobe: tesnobo kot stanje oziroma reakcijo na nek dogodek ter tesnobnost kot našo pridobljeno osebnostno potezo, ki se navezuje predvsem na lastno nesigurnost ter slabšo samopodobo in samozaupanje. Napad tesnobe sam po sebi ne škoduje zdravju in ob ekstremnih stanjih t.i. paničnih napadih (močno povišani vsi znaki tesnobe) ne moremo umreti. To tudi ne pomeni, da smo duševno bolni ali "nori". Je pa res, da nas konstantna tesnoba izčrpa in tako nam ostane premalo energije za opravljanje vsakodnevnih obveznosti, širše gledano pa za izpolnjevanje zastavljenih življenjskih ciljev. Tesnoba ne mine, če se iz situacij samo umaknemo in odpočijemo. Potrebno se jo je naučiti obvladovati. Res je, da so nekateri ljudje bolj dovzetni oziroma občutljivi na stres, vendar to ne pomeni, da se ne zmorejo naučiti obvladovati tesnobe. Ob tem je pomembno vedeti, da nas nihče ne more ozdraviti tesnobe, lahko nam le pomaga, da se naučimo drugačnega odziva nanjo. Zdravila (predvsem so to pomirjevala) proti tesnobi sicer obstajajo, vendar imajo v delovanju tudi svoje pomanjkljivosti. Ob rednem jemanju povzročajo odvisnost, postopno pa se razvije tudi toleranca, kar pomeni, da moramo zaužiti vedno večje količine, da bi z njimi dosegli enak učinek. Služila naj bi predvsem kot začetna pomoč pri obvladovanju tesnobe. Kaj vzdržuje tesnobo? Tesnoba je običajno posledica kombinacije stresnih dogodkov in zahtev, ki se pojavijo zunaj nas in naše osebnosti, ki določa naše reakcije na te dogodke in zahteve. Tesnobo vzdržuje predvsem način razmišljanja, ki jo je tudi povzročil. Govorimo o treh vrstah misli: - Misli, ki povzročajo tesnobo: npr. "Stvari bodo šle narobe", "Težko si bom pomagal" ipd.; - Misli o tesnobi: razmišljanje o tem, da bomo postali tesnobni, torej strah pred tesnobo povzroči tesnobo; - Misli, ki vodijo k izgubi samozavesti: misli, ki nam sporočajo lastno nesposobnost za ravnanje in povzročijo izogibanje in neaktivnost, kar povzroči občutke nekompetentnosti in s tem občutek dejanske nesamozavesti. Kako obvladati tesnobo? Za obvladovanje tesnobe je učinkovit le aktiven pristop, ki ga lahko razdelimo na naslednje faze našega delovanja: 1. faza : Prepoznavanje tesnobnih misli Tesnobne misli se lahko pojavijo v obliki posameznih besed in stavkov (npr. "Ne bo mi uspelo", "Vsi me gledajo" ipd.) ali v obliki podob v naših predstavah (npr. podoba prometne nesreče, izgube nadzora ipd.). Značilno za te misli je: - da se pojavijo in izginejo hitro in za seboj pustijo le občutek strahu; - da se pojavijo avtomatično, brez zavestne odločitve in se nam zdijo precej domače, zato se jih v tistem trenutku tudi ne (ali težko) zavedamo; - težko jih je prepoznati naknadno, saj so te misli del tesnobe. Navkljub naštetemu je izredno pomembno, da si tovrstne misli zapisujemo v situacijah, ko čutimo napetost ali tesnobnost. Pri tem si pomagamo z naslednjima vprašanjema: - Katere misli ali podobe mi gredo v tem trenutku po glavi? - Ali te misli ali podobe povečujejo občutek tesnobe? Tabela zapiskov naj vsebuje okoliščine v katerih se tesnoba pojavlja, intenzivnost tesnobe (npr. od 1 do 5) ter opažene misli. Pomembno je vedeti, da brez vaše aktivne vloge pri prepoznavanju misli ne boste zmogli odpraviti tesnobe, zato naj bo vsaka misel pomembna (zapisana). Ob tem je treba opozoriti, da je prepoznavanje tesnobnih mislih veščina kot vsaka druga ter boste za njeno osvojitev potrebovali nekaj vaje. 2. faza: Iskanje zamenjave tesnobnim misli Ko smo prepoznali misli, ki nas vodijo in vzdržujejo tesnobo, se posvetimo iskanju zamenjav za neustrezne misli. Tega se lotimo s sledečimi iskalnimi sklopi: Iskanje dokazov za svoje razmišljanje Če nekaj mislite, da je res, to še ne pomeni, da to res drži. Poskušajte poiskati dokaze za svoje misli tudi izven sebe. Vprašajte se kaj bi o resničnosti vaših misli rekli drugi ljudje, ali bi vaše misli sprejeli kot dokaz na sodišču ipd., ter pretehtajte dokaze za in proti vašemu razmišljanju, pri tem pa se držite predvsem dejstev. Poiščite zamenjave za neustrezne misli. Iskanje drugih pogledov na naše razmišljanje Običajno ljudje dojemamo izkušnje zelo različno. Skušajte se vprašati, če bi vaše misli držale v situacijah, ko se ne bi počutili tesnobni in kaj bi svetovali prijatelju s podobnimi mislimi kot so vaše. Poizkusite poiskati čim več prepričljivih alternativnih misli. Kaj je najhuje, kar se ob naših tesnobnih mislih lahko zgodi? Odgovor na to vprašanje skušajte ubesediti naglas. Ob tem boste ugotovili, da so vaši strahovi pretirani, in da je verjetnost, da se uresničijo veliko manjša kot obstaja v vaših s strahom preplavljenih predstavah. Pri neprijetnih dogodkih z večjo verjetnostjo uresničitve pa se boste tako na njih lahko bolje pripravili in se odzvali učinkoviteje, kot če bi se zgodili nenadoma. Kaj lahko storim? Stanje tesnobe nas ponavadi navdaja z mislimi in občutki nemoči. Z zgornjim vprašanjem se izognemo temu stanju, če se vnaprej zavedamo lastnih zmožnosti kot so: sredstva in sposobnosti, ki jih posedujem, izkušnje z uspešnim premagovanjem podobnih situacij, podpora, ki jo lahko pričakujem od drugih, podatki, ki jih lahko pridobim, da bi uspešneje obvladoval situacijo, možnost vplivanja na situacijo ter možnost spremembe svojih misli. 3. faza: Preizkušanje tesnobnih misli Samo raziskovanje svojih tesnobnih misli ni dovolj za obvladovanje tesnobe. Zelo pomembno se je na te misli odzivati drugače in biti pri tem vztrajen, kljub temu, da morda na začetku ne bo želene spremembe. Preizkusite se v vlogi znanstvenika, ki se z eksperimenta v eksperiment približuje odkritju. Pri tem je potrebno pred eksperimentom določiti specifične napovedi (kaj se bo zgodilo oziroma kaj pričakujem), točno določiti cilje (kaj želim doseči in točno na kakšen način) ter izvesti pripravo na eksperiment. Preizkušanje misli, ki vodijo v izogibanje Če se izogibate za vas neprijetnim situacijam ne boste nikoli zmogli preizkusiti svojih predvidevanj (misli) in ugotoviti, če so pravilna (npr. če plešem me vsi gledajo). Ravnati je potrebno ravno obratno, kljub temu, da se bo pojavil občutek tesnobe. Tesnoba se ne razblini takoj, vendar imate s takšnim vedenjem veliko verjetnosti za postopno preverjanje neustreznih misli in možnost preizkušanja nadomestnih misli in ravnanj v dani situaciji. Preizkušanje misli o občutju tesnobe Misli o občutju tesnobe (npr. "Grozno se počutim, ne morem si pomagati, spet mi razbija srce" ipd.) pripomorejo k vzdrževanju ali celo poslabševanju simptomov tesnobe. Teh misli se lotimo obvladati tako, da se naučimo nadzorovati telesne znake tesnobe preko različnih tehnik, ki jih moramo sprva redno vaditi: Odvračanje pozornosti zajema preusmerjanje iz tesnobnih misli na: - osredotočenje na dogajanje v bližini (opisovanje objekta v bližini, osredotočenje na vonj, okus, zvok, štetje določenih stvari okoli vas ipd.), - miselno telovadbo (računanje v glavi, recitiranje pesmi ipd.), - telesno aktivnost. Sproščanje zajema učenje katere koli sprostitvene tehnike s katero se naučimo doseči popolno sprostitev mišic, ki kasneje pripomore k iskanju zamenjav za tesnobne misli. Kontrola dihanja. V stanju tesnobe dihamo neenakomerno in hitreje, kar ima za posledico kup telesnih sprememb (npr. tresavica, razbijanje srca, mravljinci, zasoplost, omotica ipd.) katerih se ustrašimo, kar še stopnjuje občutke tesnobe. Poskusite nadomestiti nepravilno dihanje s počasnim in umirjenim, kar bo pripomoglo k nadzoru nad omenjenimi simptomi. Preizkušanje misli, ki pripomorejo k izgubi samozavesti Tesnobni ljudje ponavadi opustijo dejavnosti, ker dvomijo, da jih bodo zmogli uspešno opraviti. Pojavljajo se misli kot so: "To nima nobenega smisla, ne bo mi uspelo, ne bo mi všeč" ipd.. Samozavest je nemogoče izgraditi brez opravljenega dela in naknadnih spoznanj o lastni uspešnosti. Zaradi tega se je potrebno s tovrstnimi mislimi spoprijeti tako da: - Poprimete za dejavnosti, ki ste jih opustili in s tem preverite svoje miselne predpostavke o lastnih zmožnostih in beležite uspehe. - Spremljajte svoj napredek pri obvladovanju tesnobe in se z njim pohvalite bližnjim. - Se soočite z morebitnim nazadovanjem, saj ima vsakdo svoje dobre in slabe trenutke. Nazadovanje ne pomeni, da ne napredujete in da ne boste nikoli uspeli obvladati tesnobe, saj je to del vsakega procesa učenja nečesa novega. Vir: www.siol.net 0 komentarjev. Za vrnitev v običajni format kliknite tukaj: www.pozitivke.net http://www.pozitivke.net/article.php/Nevarni_Stres_Obvadovati_Tesnoba |Domov|| ||Powered By GeekLog|


text: Temperatura v Švici med ljubitelji jeklenih konjičkov zadnje dni nedvomno narašča. Vrata odpira namreč 84. ženevski avtomobilski salon, ki se bo za obiskovalce odprl v četrtek (6.3.) in bo odprt vse do 16. marca. Na sejmu bo 250 različnih proizvajalcev predstavilo okoli 900 vozil, med katerimi prav gotov ne bo ostal neopažen novomeški twingo, še manj pa Mercedes-Benzov coupe S, ki ga je dizajniral slovenski obiskovalec Robert Lešnik. Poleg avtomobilov pa bodo za moške oči v naslednjih dneh skrbela tudi privlačna dekleta, med katerimi je letos tudi slovenska lepotička Iris Mulej. Kar je za Američan F-22 Raptor, je za Kitajce Chengdu J-20. Nevidno vojaško letalo pete generacije, ki naj bi ’ljudski republiki’ prineslo zračno nadvlado. Vsaj tako pravijo Kitajci. Sicer samo za 24 ur, in sicer v protest ameriški zakonodaji o spletnem piratstvu. Tako kot mnogi trdijo tudi pri Wikipedii, da želi ameriška vlada vzpostaviti popoln nadzor nad internetom in prekiniti prost pretok informacij. Ameriški proizvajalec mobilnih telefonov Motorola Mobility je predstavil nov pametni mobilni telefon droid razr. Podjetje je s tem ponovno oživilo ime razr, ki ga je že nosil prenosni telefon, ki je Motoroli pomagal do velikega tržnega uspeha. Pa smo dočakali najnovejši pametni mobilni telefon, ki sta ga podjetji Samsung in Google napovedovali kar nekaj časa. Govor je seveda o novem skupnem projektu obeh podjetij, ki sliši na ime galaxy nexus. Androidnim novostim kar ni videti konca. Potem ko sta podjetji Samsung in Google predstavili telefon nexus prime, ki se bo ponašal z operacijskim sistemom Android 4.0 (sedaj se kot datum omenja 19. oktober), sta novosti že razkrila tudi LG in Motorola. Čeprav sta Samsung in Google v znak spoštovanja do nedavno preminulega Steva Jobsa preložila za 11. oktober napovedano konferenco, na kateri bi najverjetneje predstavila novi androidni telefon nexus prime, so prve fotografije telefona in Androida 4.0 že na spletu. Na včerajšnji težko pričakovani novinarski konferenci v kampusu v Cupertinu je Apple predstavil novi telefon iPhone 4S, ni pa bilo pričakovane pete generacije. To je voda na mlin konkurenci, ki naprej drvi s polno paro. Najbolj aktiven je prav korejski Samsung. Če ste danes že zajadrali na prvo stran najbolj priljubljenega iskalnika na planetu, že veste, o čem je govora. 27. septembra Google namreč praznuje že trinajsti rojstni dan, kar nam lepo pokaže tudi spremenjeni logotip iskalnika. Znane so vse spremembe in novosti družabnega omrežja Facebook, ki jih je Mark Zuckerberg predstavil na konferenci f8.


text: Japonci so izdelali aplikacijo za android, ki v realnem času prevaja tuje jezike v japonščino preko telefona. Ste na Facebooku prejeli sporočilo, da imate novo prošnjo za prijateljstvo pa osebe sploh ne poznate? Ne klikajte in ne potrjujte, kajti lahko vam ukradejo identiteto, v nekaterih primerih pa celo denar! Kako vedeti, kdaj gre za prevaro? Hotmail je bil v zadnjih letih kar v precejšnjih težavah, zdaj pa naj bi popolnoma nadvladal Gmail. Pa bo res? Inženirji GM-a so v sodelovanju z NASO izdelali robotsko rokavico. Pri tem pa so si pomagali s tehnologijo Robonauta 2. Raziskovalci pri Microsoftu so izdelali program, ki prepoznava govor in ga prevaja v drug jezik, pri tem pa uporablja preoblikovano različico glasu osebe, ki govori. Sumerska civilizacija, ki se je razvila v obdobju bakrene in v začetku bronaste dobe, naj bi odkrila obstoj velikega rdečega planeta, ki naj bi ga poimenovali Nibiru. Ta naj bi vsakih 3600 let oplazil Zemljo in s svojim prehodom katastrofalno vplival nanjo ... Najbolj popularni mobilni sistem na svetu ogroža 'velike', tokrat pa naj bi vstopil tudi na njihovo lastno dvorišče. S posebno aplikacijo naj bi omogočali 'androidnim' aplikacijam, da jih bomo uporabljali v Oknih. Ste kdaj nasedli kakšni 'zlobni' prevari svojega prijatelja ali prijateljice za prvi april? Lahko se tolažite, da niste edini. Na stotisoče ljudi po vsem svetu na ta dan postane žrtev šaljivcev in šaljivk. Če bi vsi ljudje na svetu lahko prosto komunicirali med seboj, ne glede na materni jezik, bi to povezalo svet? To je bilo glavno vprašanje BBC-jeve konference v Londonu. V Hannovru je svoja vrata odprl eden največjih IKT sejmov, sejem informacijskih tehnologij in telekomunikacij v Evropi.


text: Vsebina časnika Šolski razgledi številka 8/2012 V Galeriji Zveze društev slovenskih likovnih umetnikov (ZDSLU) je na ogled likovna razstava v spomin na pokojnega profesorja Milovana Krajnca, akademskega slikarja in likovnega pedagoga. V petdesetih, šestdesetih in sedemdesetih letih prejšnjega stoletja je odločilno sooblikoval začetke sodobne likovne vzgoje, kakršno imamo danes. »Čeprav je bil kot ustvarjalec dobesedno razcepljen na tri obširna področja delovanja, na likovno pedagoško delo, slikarstvo in oblikovanje, ga tokrat vsaj na razstavi poudarjeno predstavljamo kot slikarja in zgolj v fragmentih kot pedagoga in oblikovalca,« je zapisal o umetniku Marjan Prevodnik z Zavoda RS za šolstvo (predmetna skupina za likovno umetnost), eden od soorganizatorjev razstave (več v Šolskih razgledih na 8. strani). Olja, gvaše, akvarele, risbe s portreti, figuralne in krajinske motive, tihožitja, nekaj likovno pedagoških stenskih slik iz mape »Barvni nauk«, ilustracije in del grafičnega oblikovanja Milovana Krajnca si lahko ogledate do 19. aprila, in sicer v galeriji ZDSLU v Ljubljani, Komenskega 8, na razstavi Cilj ni konec poti, temveč je pot sama. Za pokušino pa sprehod med njegovimi umetninami po straneh Šolskih razgledov. Strokovno in osebno v pedagoškem delu Uvodnik Za odraščajoče smo v obdobju adolescence izzivajoč model, tak, ki se ga lahko posnema, lahko pa se mu tudi zoperstavi. Pomembno je, da se je v odnosih z nami mogoče uriti v razreševanje konfliktov. To je največ vredno. Čeravno je takrat, ko se konflikti odvijajo, naporno. Za nas in za njih. Tega se mnogi zavemo šele pozneje. Mi takrat, ko se nam pogled usmeri v preteklost. Mladi takrat, ko odrastejo. O tem, kakšno znanje vse je potrebno v pedagoškem delu, dr. Alenka Kobolt. Več v ŠR! O vladnih ukrepih V tokratni številki Šolskih Razgledov precej pozornosti namenjamo vladnim varčevalnim ukrepom. Obravnavajo jih naši stalni kolumnisti – Jasna Kontler Salamon meni, da nosilcem razvoja pač ne kaže pristriči peruti, dr. Mojca Kovač Šebart pa zdajšnje domače dogajanje predstavlja v luči prvih evropskih neoliberalnih reform, ki jih je izpeljala Velika Britanija pod vodstvom Železne Lady in so bile pogubne za tamkajšnje javno šolstvo. Objavljamo mnenje dolgoletnega osnovnošolskega ravnatelja Otona Račečiča, ki ukrepe vidi kot giljotino, ravnateljice vrtca Branke Kovaček, ki se z nekaterimi ukrepi celo deloma strinja, a ob tem opozarja, da je bistvo dela v vrtcu očem skrito, ter profesorja Jurija Marussiga, ki meni, da se je država varčevanja lotila na napačnem koncu. Oglasila se je tudi civilna pobuda Kakšno šolo hočemo, v imenu katere dr. Manca Košir utemeljuje, s katerimi ukrepi se strinjajo in s katerimi ne. Objavljamo tudi pisma, v katerih nasprotniki združitve Pedagoškega inštituta in Andragoškega centra Slovenije v skupni javni zavod s še drugimi zavodi v vzgoji in izobraževanju pozivajo ministra dr. Žigo Turka, naj od namere odstopi.»Klik za več!« Vez med domom in šolo Dijaški domovi S kakšnimi izzivi se zdaj spoprijemajo dijaški domovi? Nova štipendijska politika je zelo neprijazna do dijakov v dijaških domovih, ker nekateri zgubijo štipendijo zaradi poenotenih socialnih transferjev – gre za polnoletne dijake –, v štipendiji pa ni več dodatka za bivanje v dijaškem domu. Zato je zdaj pereče vprašanje, koliko dijakov se bo odločilo za vpis v dom. Z omenjeni spremembami štipendijske politike hkrati tudi ožimo izobraževalno izbiro, saj se bodo mladi pogosteje odločili, da gredo v šolo v bližnji kraj, četudi jih sam program ne privlači toliko kot kakšen drug v kateri od bolj oddaljenih šol. Več v ŠR! Verjemite v svoje zamisli Ste danes že bili kaj ustvarjalni? Sprašujem vas, koliko ste ustvarjalni? Iskreno povejte. Narcisoidni bi na lestvici od ena do pet po vsej verjetnosti dejali šest, manj samozavestni bi ostali nekje v dobri zlati sredini ali še nižje, torej bi dejali tri ali dva. Naj vam povem, da je resnica taka, da smo približno vsi na trojki. A tukaj se zgodba še ne konča. Lahko delate in garate, vadite in se trudite. Tako vam bo uspelo zlesti po lestvici navzgor. Kar vam želim povedati, je to, da je od vaše dejavnosti odvisno, ali boste ustvarjalnost v sebi prebudili, jo urili in ji dali priložnost, da se pokaže. Poroča Anamarija Mežan. Več v ŠR! Vzgojiteljicam več pristojnosti O predlogih pediatrov Nedavno je predsednica Združenja za pediatrijo Margareta Seher Zupančič ob podpori dr. Pavleta Kornhauserja predlagala, da bi ukinili subvencije za varstvo otroka v vrtcu, ko je eden od staršev na porodniškem dopustu. Začasno izpisani otrok pa naj bi imel zagotovljeno prosto mesto takoj po izteku porodniškega dopusta. Drugi predlog pa je, da bi spremenili zakonodajo tako, da bi vzgojitelji in učitelji imeli več pristojnosti pri odločanju, kdaj otrok zaradi zdravstvenega stanja ne sme v vrtec ali šolo. Pediatrinja si torej želi predpis, ki bi določal, v kakšnem zdravstvenem stanju otrok sme ali ne sme v vrtec ali šolo in kdaj ga učitelj ali vzgojitelj sme ali mora izločiti iz skupine. Te predloge je zdravnica oblikovala zato, ker je vse preveč dojenčkov življenjsko ogroženih zaradi okužb, ki jih sorojenci prinesejo iz vrtca ali šole, in ker se zelo pogosto dogaja, da bolni otroci obiskujejo vrtec in s tem ogrožajo druge otroke. Dve ravnateljici vrtca smo vprašali, kaj menita o predlogih, ali so sploh uresničljivi, kje se utegne zapletati in kako ... Vzgojiteljico pa smo vprašali, kaj meni o drugem predlogu, ki zadeva pristojnosti vzgojiteljic in učiteljic. Prehrana učiteljic in učiteljev O prehrani otrok je ogromno napisano in povedano. Imamo Zakon o šolski prehrani, imamo smernice, normative, priporočila ... Teh se moramo v vrtcih in šolah dosledno držati in prav je tako. Na ravni predšolskih in osnovnošolskih otrok je od države za prehrano naših potomcev in varovancev zelo dobro poskrbljeno. Potem pa se z zorišča zdravih prehranskih navad stvari začno hitro slabšati, opozarja mag. Mojca Bukovnik, organizatorka šolske prehrane.»Klik za več!« Tovrstna nalepka je zelo vprašljiva ... Najbrž med nami, pedagoškimi delavci, ni nikogar, ki se mu ne bi že kdaj zgodilo, da je učenca, ki pri šolskem delu bolj ali manj pogosto pozablja na natančnost, kar hitro ''spredalčkal'' v kategorijo površnih učencev in pri tej oznaki nemara tudi ostal. Sama se srečujem s takšnim pristopom tako z učiteljske kot s starševske plati. Začela sem se spraševati, ali je omenjena nalepka sploh upravičena in koliko je upravičena. Piše Gabrijela Nagode.»Klik za več!« Kaj smo še pripravili za vas? Predstavljamo vam letošnje dobitnike nagrad in priznanj Frana Gerbiča. Pišemo o pogledih na to, kakšen naj bi bil prehod na terciarno raven izobraževanja. Utiramo poti ustvarjalnosti – kako jo ustvarjalni učitelji spodbujajo pri učencih ... Žiga Vavpotič tokrat zanimivo razmišlja o čakanju, v minianketi smo se pogovarjali o načrtovanih spremembah glede šolske prehrane, list iz dnevnika je napisala Sonja Arbeiter – z učenci so se namreč podali na ustvarjalne počitnice v osrčje Pohorja in nato izdelali celo slikanico. Za vas pa smo spraševali o delnih ocenah. Berlin je tokrat spodbudil razmislek o jeziku, popeljemo vas tudi v Indijo, deželo tisočerih barv, dišav, obrazov. S tokratno eko družabno igro učimo najmlajše ločevati odpadke, obravnavamo tudi pobudo pediatrov, da bi med drugim imele vzgojiteljice na podlagi predpisa več možnosti, da bi zavrnile bolnega otroka. Kako zgleda kuharija sredi niča? O tem v »puščavski zgodbi« priznane slovenske pediatrinje in naše odgovorne urednice. Pišemo tudi o diskalkuliji, Tereza Žerdin odgovarja na zanimivo vprašanje glede kletvic in spolnih organov, ki jih nekateri mladi nenehno otresajo. Učiteljica je namreč ukrepala, a po mnenju kolegov neustrezno. Nekdanja srčna učiteljica podaja spomine na otroške duše – tako jih pogreša, da je, četudi je upokojena, pripravljena pomagati. Telefon poiščite v ŠR! Pišemo o hvaležnosti, športni pogled tokrat noče biti ful, kul in fensi, v študentski areni pa je Hrvatica, ki se med drugim rada kopa tudi v našem morju. Kaj vse izustijo učenci pri pouku? Berite in se nasmejte! Spet smo se podali tudi med knjige. Modruje tokrat Aleksej, in sicer ob pisanki. Ne prezrite! Šola za ravnatelje objavlja razpis za opravljanje ravnateljskega izpita. Vabljeni ste v Kranjsko Goro na prvomajska Kekčeva doživetja s Hit holidays. Objavljamo razpise za delovno mesto ravnatelja. Prihodnji Šolski razgledi izidejo tokrat čez tri tedne, torej 4. maja. Prijetne praznike in spomladanske počitnice!


text: Staršem se je precej težko upreti skušnjavi, da bi posegli v dojenčkovo "delo". Vendar je to za njegov razvoj ključnega pomena. Na primer, če vidite te male, debelušne ročice, kako zaman poskušajo vtakniti kvadratno obliko v okroglo odprtino, se brž uprite skušnjavi, da bi mu pokazali "pravi" način, kako naj to stori. Sicer je težko opazovati dojenčkove neuspele poskuse, toda dajte mu priložnost, da se uči in razvija sposobnosti za reševanje problemov, ki ga bodo spremljale vse življenje. Če mu boste vedno priskočili na pomoč, bo trajalo veliko dlje, da se bo počutil varnega in dovolj spretnega tudi brez vas. Lahko bo zrasel v malčka, ki ne bo hotel preizkusiti nobene nove aktivnosti ali razviti novih sposobnosti, dokler se mu ne boste pridružili. Dokler so igrače varne in primerne njegovi starosti, je pomembno, da dovolite otroku, da se sam sooča z izzivi. Lahko mu svetujete, lahko ga bodrite, toda pustite mu, da sam najde zadovoljivo rešitev. Sčasoma bo premagal težave in takrat boste nagrajeni s tistim neustavljivim izrazom na njegovem obrazu "Uspelo mi je!" Po drugi strani pa, če postane dojenček razočaran ali preobremenjen, je morda nastopil čas, da posežete vmes. Poskusite najti način, kako mu pomagati, ne da bi vi dejansko rešili problem. Če dojenček še ni pripravljen na plazenje, pač pa si obupno želi priti do igračke, ga boste morda premaknili malce bližje, tako da se bo lahko obrnil naprej in nazaj, da bi jo dosegel. Ali pa vas bo vaš mali bodoči kobacavček presenetil z inovativno rešitvijo: z vlečenjem odejice pod igračko v prizadevanju, da bi jo potegnil bliže k vama! Drug način, s katerim mu lahko pomagate pa je ta, da mu na kratko nazorno pokažete rešitev. Na primer, če poskuša naložiti več kock eno na drugo, da bi postavil stolp, pa mu kocke zdrsnejo ali padejo, ker je tista na vrhu postavljena malce postrani. Pokažite mu, kako naj bi se lotil problema, nato pa je na vrsti on, da preizkusi to rešitev. Po nekaj neuspelih poskusih, uspeh! Ko boste opazovali dojenčka, kako rešuje problem brez vsakršne pomoči, boste zelo ponosni. Ker dojenček ne zna ločevati med želeno spretnostjo (na primer obdržati hrano na krožniku) in tisto neželjeno (na primer sleči oblačila ob nepravem času), je smisel za humor najboljši prijatelj staršev. Seveda želite čista tla, hkrati pa ne želite zatreti dojenčkove ljubke radovednosti in želje po učenju. Bodite pripravljeni, da preuredite hišo, da ne bi zadušili dojenčkove želje po raziskovanju in njegove goreče vneme po odkrivanju novega. Toda, najpomembnejša je otrokova varnost: Vaš mali reševalec problemov bo mogoče poskušal ugotoviti, kako deluje video rekorder ali odpreti omarico v kopalnici, zato bodite pri njegovih poskusih zelo previdni. In ne pozabite, tudi najbolj skrbno zavarovana hiša ne more nadomestiti nadzora staršev. Presenečeni boste, kako hitro lahko dojenčki sežejo po stvareh! Naš nasvet za starševstvo naj vam služi le kot predlog. Priporočamo vam tudi, da se posvetujete s svojim zdravnikom in vas pozivamo, da v primeru, če je vaše vprašanje nujno ali če se nanaša na vaše zdravstveno stanje, nemudoma stopite v stik z njim.


text: Zaradi spletnega brskalnika lahko na zaslonu mobilnega telefona prikažete spletne dokumente z mobilno različico programov Office Online: s pregledovalniki za Office Mobile lahko prikažete Wordove, Excelove in PowerPointove dokumente, ki so shranjeni v spletu ali poslani v vaš Microsoftov e-poštni račun kot priloge. Dokumenti se odprejo v načinu za branje in jih ni mogoče urejati. Pregledovalniki za Office Mobile so podprti v telefonih iPhone in telefonih s sistemoma Android ter Windows Phone. Opomba Če uporabljate drug telefon, denimo BlackBerry, Nokio S60 ali telefon z naprednimi funkcijami na Japonskem (docomo, SoftBank ali KKDI podjetja au phones), preberite Uporaba programov v mobilnem telefonu. Če poleg tega s telefonom dostopate do dokumentov v strežniku SharePoint 2010, preberite Uporaba programov v mobilnem telefonu. Če želite uporabiti mobilne pregledovalnike, odprite Wordovo, Excelovo ali PowerPointovo prilogo, poslano v vaš Microsoftov e-poštni račun (npr. Hotmail, Outlook.com ali Outlook Web App). Ali pa uporabite brskalnik v mobilnem telefonu za dostop do mesta v storitvah OneDrive ali Office 365 oz. do SharePointovega mesta ter odprite dokument. Opomba Za OneNote ne obstaja mobilni pregledovalnik. Namesto tega namestite OneNote za telefon iPhone ali telefon s sistemom Android. OneNote Mobile je vključen v sistem Windows Phone 7 in novejše različice. Mobilni pregledovalniki so ustvarjeni za delovanje v telefonu z zaslonom na dotik. Izvedite navpično potezo, da preberete Wordov dokument. Če se tabela raztegne čez rob zaslona, ga povlecite v pogled. Tapnite sliko, da si jo ogledate v polni velikosti, nato pa jo znova tapnite, da jo zmanjšate na velikost sličice. Z vodoravno potezo si oglejte PowerPointovo predstavitev. Če si želite ogledati diaprojekcijo, obrnite telefon vodoravno. Če želite prebrati opombe govornika in besedilo na diapozitivu, držite telefon navpično (z vodoravno potezo v opombah govornika se pomikate po opombah). V mobilnem pregledovalniku za Excel povlecite v poljubno smer, da si ogledate preglednico. Tapnite gumb »Povečaj«, da grafikon prilagodite zaslonu (in zaprete pogled grafikona, tako da tapnete gumb »Zapri«). Če so v preglednico vključene tabele, ki dovoljujejo razvrščanje, tapnite gumbe za razvrščanje, da spremenite vrstni red razvrščanja. V vseh mobilnih pregledovalnikih odprite orodno vrstico tako, da enkrat tapnete zaslon, nato pa tapnete gumb orodne vrstice. Orodna vrstica omogoča ukaze za delo z dokumentom, odvisno od vrste dokumenta. Na primer, v mobilnem pregledovalniku za Word lahko povečate ali pomanjšate velikost besedila. V mobilnem pregledovalniku za Excel se lahko pomaknete na drug delovni list:


text: Uvedba davčne kartice Predlagam, da vsi državljani dobimo davčno kartico. DURS naj nam potem zaračuna vse obveznosti(nadomestilo za uporabo stavbnega zemljišča, davke....) z enim računom. Sedaj DURS s priporočeno pošiljko pošilja smešno nizke račune za nadomestila za uporabo stavbnega zemljiišča...apri čemer porablja proračunski denar za poštnino, kuverte, obdelavo in še kaj. Predlagam takojšnjo racionalizacijo. Zadnji komentarji: moderator UKOM Odziv objavljen: 28.06.2013 Odziv Ministrstva za finance Davčna uprava fizičnim in pravnim odmerja različne vrste davkov v skladu z zakonom o obdavčenju in Zakonom o davčnem postopku. Zaradi različne narave davkov (posredni, neposredni, davki na dohodek, davki na premoženje, prometni davki, prispevki, davki po odbitku, itd.) in razlik, kdaj nastane trenutek obdavčitve, je predlog brez korenite spremembe celotnega sistema obdavčitve neizvedljiv. Predlog glede elektronskega vročanja odločb davčna uprava podpira in že vodi aktivnosti. V prvi fazi naj bi uredili elektronsko vročanje poslovnim subjektom, kasneje tudi fizičnim osebam. Pred tem je nujno zagotoviti tehnično podporo in ustrezno pravne podlago. Davčna uprava preko sistema eDavki že zagotavila vpogled v knjigovodsko kartico davčnega zavezanca, tako pravne, kot fizične osebe. Pogoj za vpogled v e-kartico je digitalni certifkat. Več o tem je mogoče prebrati na spletnem naslovu: S 01.10.2011 je Davčna uprava uvedla nov način plačevanja davkov, prispevkov in drugih obveznih dajatev za katere je nadzornik DURS. Bistvena novost je zmanjšanje števila vplačilnih podračunov s prejšnjih cca 3.000 na po en vplačilni račun za vsako javno finančno blagajno. Zavezanci za davek plačujejo svoje obveznosti iz naslova davkov na prehodne davčne podračune (v nadaljevanju PDP) po vrstah javnofinančnih blagajn in sicer: PDP – proračun države, PDP – ZPIZ, PDP – ZZZS in 210 PDP – občine. Če zavezanec pri plačilu na posamezen PDP v sklic na številko odobritve vpiše splošni sklic 99996, lahko z enim plačilnim navodilom plača vse dajatve posameznega prejemnika. Na ta način smo zmanjšali število računov in stroške plačevanja davčnih obveznosti. Več o tem je zapisanega na spletni strani davčne uprave, vsebine so dosegljive na naslednji povezavi: Izvedljivost predloga o uvedbi plačevanja po sistemu direktne obremenitve SEPA (SDD) bomo preučili z vidika potrebnih tehnoloških in procesnih sprememb v razmerju do prednosti, ki bi jih s tem zagotovili davčnim zavezancem, ki bi se želeli vključiti v ta sistem. Priloge: » Uradni odgovor Ministrstva za finance (514.03 KB) Predlog je sprejet, če prejme več glasov ZA kot PROTI, in ob pogoju, da je število glasov ZA vsaj 10


text: Verjetno si marsikdo od nas ne predstavlja točno kaj se zgodi z odpadki, ko jih komunalni uslužbenci poberejo pred hišami. To, kako poteka reciklaža, kdo ureja mestne površine, kdo skrbi za pogrebne dejavnosti in še mnogo drugih stvari, nam bo ta četrtek predstavil Danijel Mihelj. Danijel Mihelj je univ. dipl. pol., inž. vok., zaposlen pri Komunalno stanovanjskem podjetju d.d. Sežana, kot tehnolog gospodarskih javnih služb. Danijel skrbi za tehnično podporo več oddelkom in ima odličen vpogled v delo vsakega posameznika in tudi posameznih enot. Predstavil bo različne profile poklicev in morda pometel s kakim predsodkom, kot je npr ta, da je komunalno delo manjvredno. Danijel se ukvarja z različnimi projekti, ki nam bodo v prihodnosti naredili Slovenijo bolj ekološko osveščeno, med drugimi: -Koordinacija projekta izgradnje linije za sortiranje in obdelavo odpadkov. -Implementacija novega programskega paketa za delo z odpadki. Danijel skrbi tudi za priprava tiskovin, koledarjev, člankov in prezentacij za osveščanje in obveščanje prebivalcev o ločevanju odpadkov. Kot pa sam sebi pravi, je tudi "helpdesk" za crknjene in nedelujoče računalnike. Skrbi tudi za skupinske oglede deponije in predelovalnih obratov. Vsi, ki Danijela poznate, veste, da bo predavanje polno smeha in koristnih informacij, zato ne zamudite! Danijel ima tudi svojo FB stran, kjer osvešča o ekologiji. http://www.facebook.com/Komunalc?fref=ts Twitter: @komunalc


text: Damijan Merlak je skupaj z Nejcem Kodričem bitcoin borzo Bitstamp ustanovil sredi leta 2011, ko je bil en bitni kovanec vreden slabih pet ameriških dolarjev. Danes je ta vreden okoli 800 dolarjev, njuna borza pa je med največjimi na svetu - njen mesečni promet znaša okoli 250 milijonov dolarjev, kar je petkratnik prometa na Ljubljanski borzi.


text: John Cabot Kot drugi italijanski raziskovalci njegovega obdobja, denimo Krištof Kolumb, tudi Cabot ni plul pod zastavo svoje domovine, temveč je odkrival za Anglijo. Potovanje, na katerem je s svojo posadko prvi od Evropejcev po Vikingih dosegel Severno Ameriko, je izvedel leta 1497, 5 let po Kolumbovemu odkritju Karibov. Tako kot slednji je tudi Cabot nameraval odkriti zahodno morsko pot do Azije. Verjetno ga je prav Kolumbovo odkritje »Indij« spodbudilo, da se je tudi sam odločil poiskati lastno pot na Zahod. S svojimi načrti je odšel v Anglijo, ker je napačno domnneval, da so dragocene začimbe in dišave prihajale iz Severne Azije. Ker je stopinja zemljepisne dolžine na višji zemljepisni širini krajša, je menil, da bo tudi potovanje iz Zahodne Evrope proti Aziji krajše na višjih zemljepisnih širinah. - »... polnimi in prostimi pravicami, dovoljenji in močjo, da pluje na vse kraje, dežele in morja Vzhoda, Zahoda in Severa pod našimi praporji in znamenji s petimi ladjami ... in s toliko mornarji ali možmi, kot jih bodo imeli v ladjah, pri primernih stroških in izdatkih zanje, da poišče, odkrije in najde katerekoli otoke, dežele, območja ali province poganov in nevernikov, kakršnekoli že bodo in v kateremkoli delu sveta, pred tem časom neznanim vsem kristjanom.« Cabot je, da bi se pripravil na to potovanje, odšel v Bristol, ki je bil tedaj drugo največje morske pristanišče na Angleškem. Od leta 1480 naprej je na Atlantik odplulo nekaj odprav, ki so iskale Hibrazilijo, otok, ki naj bi po keltskih legendah ležal nekje v oceanu. Nekateri menijo, da je bila na enem od teh potovanj odkrita Nova Fundlandija. Leta 1496 je Cabot z eno ladjo odplul iz Bristola. Ni prišel dalj kot do Islandije, saj se je bil zavoljo nesporazumov s posadko prisiljen vrniti. Na drugo potovanje se je Cabot zopet odpravil le z enim plovilom, majhno petdesettonsko ladjo Matthew (Matej), ki pa je bila zato hitra in okretna. Posadko je sestavljalo le 18 mornarjev. Odplul je bodisi 2. ali 20. maja 1497 in se najprej napotil proti Dursey Headu na Irskem, od koder je zajadral proti zahodu, prepričan, da plove proti Aziji. Na novofundlandski obali je pristal 24. junija 1497, vendar točno mesto njegovega pristanka ni natančno znano. Izkrcal se je, da bi ozemlje zavzel v britanskem imenu, nato pa nekaj časa še raziskoval obalo in se najverjetneje 20. julija odpravil proti domu. Med vračanjem so nekateri mornarji menili, da plovejo preveč severno, zato je Cabot ladjo usmeril južneje, kar je povzročilo, da so namesto v Angliji pristali v Bretanji. 6. avgusta se je vrnil nazaj v Bristol. Natančno mesto Cabotovega prvega pristanka je še vedno nejasno, saj primanjkuje dokazov. Mnogo strokovnjakov meni, da je pristal na novofundlandskem rtu Bonavista, drugi pa pristanek postavljajo na Otok pri rtu Breton, na obalo Nove Škotske, Labradorja ali Maina. Njegovi možje so bili za Vikingi prvi Evropejci na ameriški celini, saj Krištof Kolumb na celino ni stopil do svojega tretjega potovanja leta 1498. Pisma, ki govore o potovanju Ameriga Vespuccija v letu 1497, pa so po splošnem prepričanju ponaredki. V Angliji so Cabota nagradili s 10 funti, izdali pa so mu tudi patent za novo potovanje. Kasneje je prejel rento, ki mu je prinašala 20 funtov mesečno. Naslednjega leta, 1498, je Cabot ponovno odplul, tokrat z Irske in s petimi ladjami. Odpluli so in z izjemo ene ladje o Cabotu in njegovi odpravi ni bilo slišati ničsar več. Njegov sin Sebastian Cabot je kasneje (1508) v iskanju Severozahodnega prehoda prav tako obiskal Severno Ameriko. Poleg tega je želel ponoviti tudi Magellanovo obplutje sveta, žal pa se je njegova pot zaključila med iskalci srebra v Rio la de Plati 1525-8) Med letoma 1498 in 1500 sta dva slovita portugalska popotnika, Miguel in Gaspar Corte-Real obiskala Grenlandijo, Labrador in Novo Fundlandijo. Med letoma 1501 in 1505 so pripadniki angleške trgovske zveze, ki so jo sestavljale tri azorske in dve angleški trgovini, večkrat potovala na Novo Fundlandijo. Od leta 1504, če ne prej, so bretonski, baskovski, portugalski in angleški ribiči že prečkali ocean, da bi lovili ribe na Novofundlandski plitvini. Na Cabota v Bristolu spominja 30-metrski Cabotov stolp (Cabot Tower), zgrajen iz peščenjaka. Zgradili so ga leta 1897, na štiristoto obletinco Cabotovega pristanka, leži pa na Brandon Hillu v bližini mestnega središča. Poleg tega je v mestu tudi posnetek Matthewa in kip njegovega poveljnika.


text: Ta dokument je sprejela Generala skupščina mesta New York dne 29. septembra 2011 Ko se solidarni zbiramo, da bi izrazili občutek velikanske krivice, ne smemo izpred oči izgubiti tistega, kar nas je pripeljalo skupaj. To pišemo, da boste ljudje, ki čutite, da so vas korporativne sile sveta izigrale, vedeli, da smo vaši zavezniki. Kot eno ljudstvo, združeni, se zavedamo stvarnosti: prihodnost človeškega rodu zahteva sodelovanje njegovih pripadnikov; naš sistem mora ščititi naše pravice, in če v sistemu pride do korupcije, morajo posamezniki svoje pravice in pravice svojih bližnjih ščititi sami; pooblastila demokratičnih oblasti izhajajo iz ljudstva, korporacije pa, ko črpajo bogastvo iz ljudi in zemlje, ne iščejo soglasja; resnična demokracija ni dosegljiva, kadar o procesu odloča gospodarska moč. Na vas se obračamo v času, ko naše vlade vodijo korporacije, ki dobiček postavljajo pred ljudi, lastni interes nad pravičnost in zatiranje nad enakost. Tukaj smo se, ker je to naša pravica, mirno zbrali, da bi predstavili ta dejstva. V protipravnih postopkih so nam zasegli domove, četudi niso imeli originalnih hipotek. Nekaznovano so se reševali z denarjem davkoplačevalcev, svojim vodilnim pa so še naprej izplačevali ogromne nagrade. Spodbujajo neenakost in diskriminacijo na delovnem mestu glede na starost, barvo kože, spol, spolno identiteto in spolno usmerjenost. Zaradi malomarnosti so zastrupili hrano in s pomočjo monopolov spodkopali sistem kmetijstva. Dobičke si ustvarjajo z mučenjem, zapiranjem in krutim ravnanjem z neštetimi živalmi, te prakse pa aktivno prikrivajo. Nepretrgoma iščejo načine, kako zaposlenim odvzeti pravico do pogajanja za boljšo plačo in varnejše razmere za delo. Študente imajo zaradi več deset tisoč dolarjev dolga za izobraževanje za talce, četudi je izobrazba sama po sebi človekova pravica. Za delo najemajo zunanje izvajalce, nato pa prav njih izrabljajo kot vzvod za krčenje obsega pravic zdravstvenega varstva in zmanjševanje plač zaposlenim. Pri sodiščih so dosegli, da imajo enake pravice kakor ljudje,[1] vendar ne tudi njihove krivdne in druge odgovornosti. Milijone dolarjev plačujejo skupinam pravnikov, ki iščejo načine, kako jih odvezati pogodb o zdravstvenem zavarovanju. Našo zasebnost so prodali kot blago. Uporabili so policijske in vojaške sile, da bi preprečili svobodo tiska. Namenoma so zavrnili odpoklic izdelkov slabe kakovosti in tako v lovu za dobičkom ogrozili življenja. Določajo ekonomsko politiko, in to kljub katastrofalnim polomijam, ki so jih njihove politike povzročile in jih še povzročajo. Velikanske zneske so donirali politikom, zadolženim za nadzor njihovega delovanja. Še naprej blokirajo razvoj alternativnih virov energije, da bi podaljšali našo odvisnost od nafte. Še naprej blokirajo generične oblike zdravil, ki bi lahko reševala človeška življenja ali pomagala ljudem, in tako ščitijo naložbe, ki so že prinesle visoke dobičke. V hlepenju po dobičku namenoma prikrivajo razlitja nafte, nesreče, poneverjanje poslovnih knjig in neaktivne sestavine [v zdravilih]. S pomočjo nadzora, ki ga imajo nad mediji, ljudi namenoma držijo v nevednosti in strahu. Sklepajo zasebne pogodbe za ubijanje zapornikov, tudi kadar so jim predloženi resni dvomi o njihovi krivdi. Doma in po svetu spodbujajo kolonializem. Sodelujejo pri pobijanju nedolžnih civilistov v tujini. Še naprej izdelujejo orožje za množično uničevanje, da bi si tako pridobili vladne pogodbe.* Ljudje sveta! Mi, Generalna skupščina mesta New York, ki okupiramo Wall Street na trgu Liberty, vas pozivamo, da pokažete svojo moč. Uveljavljajte svojo pravico do mirnega zbiranja; zasedite javne kraje; ustvarite proces, ki bo opozarjal na probleme, s katerimi se soočamo, in poiščite rešitve, ki bodo dostopne vsem. Vsem skupnostim, ki ukrepajo in oblikujejo skupine v duhu neposredne demokracije, zagotavljamo podporo, dokumentacijo in vse vire, ki jih imamo na voljo. Pridružite se nam; naj se sliši vaš glas! *Seznam pritožb ni dokončen. [1] http://en.wikipedia.org/wiki/Corporate_personhood


text: You can stay here or change your country Lahko primerjate lastnosti do treh izdelkov v isti skupini z označevanjem kvadratkov, ki se pokažejo levo od izdelka in nato kliknete gumb 'compare' Atomic PISTE kolekcija, s svojimi odličnimi lastnostmi za različne ravni zmogljivosti, prinese nasmešek na obraz profesionalcem in začetnikom, športnikom in navdušencem. 15 Smuči Smuči Temper Ti so premium model serije Nomad (S). NOMAD [S] RADON TI NOMAD [S] RADON NOMAD [S] MAGNET NOMAD [S] TUNE CLOUD D2 75 CLOUD D2 73 CLOUD NINE CLOUD EIGHT CLOUD SEVEN CLOUD SIX NOMAD [S] TUNE PLUS CLOUD PLUS ETL ETL 123


text: ne ne saj niso prenizki obrati, motor se nič ne matra, ampak more bit pa po ravnem (takrt mi v 6 kaže 3-4 porabo, če pa je v 5prestavi je pa 5-6l) sem že naštudiral da je prav. Edin če je klanec pa ruknem v 5 ker drugače pa začne pit več kot v 5. Človek ne vem ker vlačilec ti imaš, jaz sem sedajle na ravnini probal pri 50km/h 6. prestava 900rpm trenutna 6,4 - ne mi rečti da se ne matra, mazda pod 1100 je mrtva tovarniško 4. prestava v kateri vozim takrat 1200 rpm trenutna 2,3L... kot verjetno veš se mazdino delovno polje začne pri 1300rpm cerka. Nič čudnega da dosegaš veliko porabo. Če je dizel še ne pomeni da moraš takoj šaltat. Mojo ne šparam pa žre 6,2-6,4 res da nov motor, a stara CD143 je žrla 6.5 - 7 povprečno kjerkoli Šele pol sem ugotovil, da sem mislil Alexov post Danes sem bil malo v Lj.In se vozil po mestu.Lepo počasi v 5 brzini 50/uro.Ujel sem zeleni val in vse je šlo gladko. Zakaj to pišem in kakšne veze to ima?Ker je to bila to mestna vožnja in mi je sedaj jasno, kako za vraga vam lahko pije 5-6 litrov po mestu.Seveda se tako s tako vožnjo da.


text: Danes vam bom pokazala svoje nove pridobitve iz zadnjih nekaj mesecev. V tem postu ne bo veliko besed, le ogromno fotografij. Upam, da vas ne moti, če je v prispevku OGROMNO fotografij čudovitih make up zadev. Nekaj mesecev nazaj sem imela neke kupone za popust in sem kupila tri L’Oreal Pro Quad palete. Prav presenečena sem bila nad kvaliteto. Odkar sem palete kupila, sem jih precej uporabljala. Najbolj všeč mi je tista za zelene oči, najmanj pa tista za sive oči. Sledi mešanica zadev, ki sem jih “nabrala” na Škotskem, v Švici in nekaj reči, ki mi jih je prinesla prijateljica iz Amerike. Iz Amerike sta pripotovala Laura Mercier Eyes and Cheeks palette in en Real Techniques čopič. Nakupovanje na Škotskem je bilo prav luštno ... In seveda čokolada iz Švice ... Luxemburgerli so nekaj najbolj božanskega na svetu! In še moje najnovejše pridobitve. Dišave! Izkoristila sem velike popuste (-40% – -70%), ki jih je imel uvoznik in kupila sledeče ... Lancome – Hypnose Eau Legere: topel, sladek vonj, ki pa ni premočan. Marc Jacobs – Ginger: OMG, tale je čudovit!!! Čisti ingver! Začimbast, a spet ne preveč. Hkrati pa tudi svež ... in pakiran je v 300ml steklenico. Vera Wang – Rock Princess: vem, da ste vsi zaljubljeni v “princesko” (beri: Princess), a zame je premočna in presladka. Bolj so mi pri srcu cvetlični vonji in ravno zaradi tega je Rock Princess zame boljša izbira, saj gre za sladko cvetlično dišavo. Zelo mi je všeč! In steklenička ... a moram sploh kaj napisati? Prečudovito “kjutkana”. :D To je to. Kaj veliko več nimam za povedati. S svojimi nakupi sem zelo zadovoljna. Ali ste morda katerega od izdelkov, ki sem jih kupila, že preizkusili? Kako se vam zdi?


text: Bolezni BOLEZNI SLIV IN ČEŠPELJ Listna luknjičavost koščičarjev (Stigmina carpophila) Razširjenost, znaki bolezni ter pogoji za okužbo: bolezen napada vse koščičarje. Napada liste, mlade poganjke, vejice in plodove. Na listih povzroča okroglaste rdečerjave pege s premerom 2 do 5 mm, ki so včasih obdane z rdečim robom. Notranji, odmrli del pege izpade in tako nastane značilna luknjica. Ob močnejšem napadu je listje videti, kakor bi bilo prestreljeno. Močneje okuženi listi odpadejo, tako da včasih bolezen spregledamo, ker nismo pogledali pod krošnjo na tla. Na plodovih nastanejo tudi okrogle rdeče-rjave pege, ki so malo poglobljene in pogosto rdeče obrobljene. Iz njih se navadno cedi smola, plod se izmaliči in ga pogosto napada še monilija. Zelene poganjke okuži gliva v zgodnjem poletju in na njih najdemo rjave, rdeče obrobljene, podolgovate pege. Če pega obda poganjek, se ta nad pego posuši. Taki poganjki naslednjo pomlad slabo odganjajo, ker je dosti brstov propadlo. Spomladi opazimo na olesenelih poganjkih oziroma vejicah pege ali rakave rane, iz katerih se cedi smola, mnoge vejice pa se popolnoma posušijo. To se rado zgodi, še posebej, če smo prejšnjo jesen spregledali pozen napad bolezni na liste in olesenele poganjke. Bolezen ima običajno dva vrhunca: prvega spomladi, potem bolezen čez poletje v hudi vročini preneha, jeseni pa napoči drugi vrhunec, ki ga lahko spregledamo, še zlasti, če smo plodove že odtrgali. Prezgodaj odpadlo listje nadomesti drevo z novim listjem, zato les slabo dozori in naslednjo zimo lahko pozebe. Varstvo: z jesenskim oziroma pred spomladanskimi škropljenji. Na nekaterih legah in v mokrih letih je potrebno škropiti še enkrat ali dvakrat v drugi polovici aprila in v maju. Uporabimo bakreni pripravek Kupro 190 SC. Rožičavost češpelj (Taphrina pruni) Razširjenost, znaki bolezni ter pogoji za okužbo: Rožičavost češpelj se pojavlja takrat, ko je v času cvetenja hladno in deževno vreme. Plodovi so značilne podaljšane in ukrivljene oblike v obliki rožiča .Kasneje se na plodovih pojavi belkasta plesniva prevleka. Če takšen plod poskusimo, je brez okusa, saj ni dozorel, pogosto je tudi brez koščice. Varstvo: proti rožičavosti češpelj v Republiki Sloveniji NI neposredno registriranih sredstev za omenjeno glivično obolenje. Vsa sredstva, ki so omenjena pri zatiranju listne luknjčavosti koščičarjev, dobro delujejo tudi na rožičavost češpelj. Glede na to, da se obe bolezni zatira v približno istem času, lahko uporabimo enaka sredstva kot za zatiranje listne luknjičavosti koščičarjev. Prvo preventivno škropljenje opravimo zgodaj spomladi ob začetku brstenja (faza B-C), ko so brsti še močno napeti. Uporabimo bakreni pripravek Kupro 190 SC. Drugo škropljenje z organskim fungicidom opravimo tik pred cvetenjem in je potrebno takrat, ko nastopi zelo deževna pomlad. Plodova monilija (Monilinia fructicola) Razširjenost, znaki bolezni ter pogoji za okužbo: plodova monilija povzroča propadanje cvetov, listov in poganjkov ter gnitje plodov. Cvetovi in listi porjavijo in ne odpadejo takoj, na okuženih poganjkih se pojavijo rjave uleknjene nekroze in razjede, iz katerih se pri koščičarjih izloča smolika. Vrhovi poganjkov se sušijo, propadejo lahko tudi večje veje. Gnili plodovi se jasneje posušijo in zgubajo, nastanejo mumije. Bolezen lahko povzroči zelo veliko gospodarsko škodo zaradi gnitja plodov v nasadu pred obiranjem ter kasneje v skladišču. Plodove monilije ne moremo ločiti od sadne gnilobe ali cvetne monilije brez laboratorijske analize, zato ob večjem pojavu v nasadu obvestite najbližji zavod, ki ima službo za varstvo rastlin, da odvzame uradni vzorec (brez stroškov za imetnika). Varstvo: spada med karantenske škodljive organizme. Čeprav je najpogostejša na breskvah in nektarinah, napada vse koščičarje. Zatiranje je opisano pri breskvah in nektarinah. Cvetna monilija (Monilinia laxa) Razširjenost, znaki bolezni ter pogoji za okužbo: gliva Monilinia laxa lahko prodira v še zaprt cvet, ko se začnejo kazati cvetni listi, kot tudi med cvetenjem in po njem. Če je med cvetenjem deževno vreme, so razmere za okužbo zelo ugodne, če pa je med cvetenjem sončno in suho, gliva skorajda ne okuži cvetov. Okužba zaprtih cvetov je izjema, okužba odprtih pa pravilo. Najprej se okuži brazda, ki takoj počrni, nato pa pride tudi do okužbe prašnikov in notranje strani cvetnih listov. Prek cvetnega peclja doseže micelij glive vejico in prek nje druge cvetove. Micelij, ki raste v vejicah najbrž izloča toksine, ki povzroče odmiranje poganjkov. Tako nastane bolezensko znamenje odmrlih mladih poganjkov in vejic, iz katerih se cedi smolika. Na odmirajočih cvetnih delih nastanejo siva ležišča trosov. Močnejši poganjki navadno niso prizadeti, ker gliva ne more premagati ovir starejšega tkiva. Monilinia laxa lahko okuži tudi ranjene zoreče plodove. To obolenje je pogosto na češnjah in višnjah. Na površju plodičev nastanejo belo sivkaste bradavice – sporodohiji – ležišča nespolnih trosov. Ti lahko širijo okužbo plodičev. Okuženi plodiči kot mumije prezimijo na drevesu. V njih se oblikujejo sklerociji, iz katerih spomladi požene micelij s konidiofori in konidiji. Gliva lahko prezimi tudi v odmrlih cvetnih delih in v odmrlih poganjkih. Z vetrom in žuželkami konidiji dospejo na cvetne organe, kjer pri zadostni vlažnosti kalijo. Če se okužba izvrši na številnih cvetovih drevesa je prizadetih mnogo poganjkov ter se zato drevo izčrpa. Če si sledijo okužbe več let zapored, drevo naposled propade. Spolna oblika glive (apoteciji z askusi in askosporami) je za širjenje in ohranjanje bolezni postranskega pomena. Varstvo: slive in češplje prvič tretiramo z enim od navedenih pripravkov v začetku cvetenja, ko je odprtih do 10 % cvetov. Drugič jih tretiramo, ko začnejo odpadati prvi venčni listi. Uporabimo fungicid Topsin-M. Sadna gniloba (Monilinia fructigena) Razširjenost, znaki bolezni ter pogoji za okužbo: gliva okužuje pečkarje (jablana, hruška, kutina) in koščičarje (češnja, breskev, marelica) in je izrazit parazit ran. Dozorevajoči in zreli plodovi začno gniti okoli ranice, skozi katero je gliva prodrla v notranjost. Gniloba rjavkaste barve se širi v krogu. Čez nekaj dni se na nagnitem tkivu pojavijo bele ali rjavkaste bradavice, ki so razvrščene v koncentričnih krogih. To so ležišča (sporodohiji) nespolnih trosov - konidijev. Gnili plodovi odpadejo ali pa ostanejo na drevesu do spomladi, medtem se osušijo in zgrbančijo. Pravimo jim sadne mumije. Spomladi se na njih ponovno oblikujejo konidiji. Na drevju viseče mumije so tako vir za nove okužbe spomladi in poleti. Glivo lahko z jabolki zanesemo tudi v shrambe in hladilnice. Tu plodovi povsem počrnijo, na njih se navadno ne oblikujejo značilne bradavice. Govorimo o t.i. skladiščni moniliji. Za začetek spolnega razvojnega kroga morajo mumije pasti na tla, kjer po dveletnem ležanju oblikujejo apotecije. V njih se oblikujejo askusi z askosporami, ki jih apotecij aktivno izbruha. Te skozi ranice okužijo plodove. Vendar ima spolna oblika za širjenje in prezimovanje glive povsem podrejen pomen. Gliva navadno prezimi v sadnih mumijah. Spomladi se na njih oblikujejo ležišča nespolnih trosov (sporodohiji) in na njih konidiji limonaste oblike, ki so nanizani v verižicah. Ti z dežnimi kapljicami, vetrom ali s pomočjo insektov dospejo na plodove, ki jih preko ranic okuži. Plodovi zelo hitro gnijejo. Na njih se oblikujejo novi konidiji, ki povzročajo sekundarne okužbe. Gniloba se naprej razvija tudi v skladišču. Varstvo: tretiramo v času zorenja plodov s sredstvom Topsin-M.


text: Če imate miniprenosnik ali drug računalnik brez notranjega pogona DVD, lahko Windows 7 namestite z namestitvenim diskom s sistemom Windows 7 in zunanjim pogonom DVD. Zunanji pogon priključite na vrata USB v miniprenosniku, vstavite namestitveni disk v pogon DVD in namestite Windows 7. Če nimate zunanjega pogona DVD, vam lahko Windows 7 namestijo v lokalni računalniški trgovini z vašim namestitvenim diskom. Če želite več informacij o nadgradnji na Windows 7, glejte Nadgradnja na Windows 7: pogosta vprašanja. Če želite podrobne informacije o namestitvi sistema Windows 7, glejte Namestitev in vnovična namestitev sistema Windows 7. Če želite preveriti, ali boste v svojem miniprenosniku (ali katerem koli drugem računalniku) lahko uporabljali vse funkcije sistema Windows 7, glejte Sistemske zahteve za sistem Windows 7. Priporočamo vam tudi, da prenesete in zaženete Svetovalca za nadgradnjo na Windows 7. Svetovalec poišče morebitne težave s strojno opremo računalnika, napravami ali programi, ki bi lahko vplivale na namestitev sistema Windows 7, in vam priporoča ustrezne ukrepe. Svetovalec za nadgradnjo vas tudi obvesti, ali boste v svojem miniprenosniku lahko uporabljali naprednejše funkcije, kot sta kukanje in tresenje, ki sta na voljo v nekaterih izdajah sistema Windows 7. Če želite več informacij o teh funkcijah, glejte Novosti na namizju sistema Windows Windows 7 je zasnovan za monitorje, ki podpirajo najnižjo ločljivostjo zaslona 800 × 600 slikovnih pik. Če miniprenosnik ne podpira te ločljivosti zaslona, bodo nekatera pogovorna okna in besedila morda odrezana. V takem primeru boste morda miniprenosnik morali priključiti na večji zunanji monitor. Če trdi disk v miniprenosniku ustreza minimalnim zahtevam za prostor na disku za namestitev, vendar še vedno prejemate sporočilo o napaki, da je na disku malo prostora, boste modra morali sprostiti prostor na disku v miniprenosniku. Če želite več informacij, glejte Brisanje datotek s čiščenjem diska. Če ne morete sprostiti toliko prostora na disku, da bi namestili Windows 7, lahko zaženete spletni prenosnik z namestitvenim diskom za Windows 7 in zunanjim pogonom DVD. Med namestitvijo sistema Windows 7 lahko nato formatirate trdi disk in sprostite prostor na disku. Če želite zagnati računalnik na ta način, boste morda morali spremeniti nekatere sistemske nastavitve. Če želite več informacij, glejte Zagon računalnika z namestitvenega diska s sistemom Windows 7 ali s pogona USB. S formatiranjem pogona med namestitvijo sistema Windows 7 trajno izbrišete vse programe, nastavitve in datoteke. Če si želite ogledati navodila po korakih za ta postopek, glejte »Uporaba možnosti namestitve po meri in formatiranje trdega diska« v članku z naslovom Namestitev in vnovična namestitev sistema Windows 7. Trdega diska ne formatirajte pred namestitvijo sistema Windows 7 s programom drugega izdelovalca programske opreme. Trdi disk formatirajte med namestitvijo sistema Windows 7. ID članka: MSW700009 Oglejte si vse strani s podporo za namestitev, nadgradnjo in aktiviranje. Postavite vprašanje v forumih skupnosti.